V roku 2004 bol podiel príjmov FO na HDP 2,7%. Dnes je 2,3%. Tzn., my tu máme reálny pokles výberu tohto typu daní.

Podiel z príjmov z FO na HDP skutočne klesol oproti roku 2004, jednalo sa však o pokles o približne 0,1 percentných bodov a nie o 0,4 p.b., ako uvádza P. Kažimír. Výrok preto hodnotíme ako nepravdivý. Podľa ŠÚ SR v roku 2004 bol HDP na úrovni 45 128,2 mil. eur. Ak vychádzame z údajov Daňového riaditeľstva SR tak ku koncu roka 2004 bol výber daní z fyzických hodnôt vo výške približne 34 555,9 mil SKK ( 1 147 mil. eur. Celkový výber daní z príjmov FO je súčet platieb zo závislej činnosti a z podnikania. Podiel daní príjmov z FO bol v roku 2004 teda 2,54 % na HDP. P. Kažimír udáva o približne 0,16 % vyššie číslo. Podľa ŠÚ SR v roku 2011 bol HDP na úrovni 69 058,2 mil. eur. Ide o posledné oficiálne zverejnené údaje. Celkový výber daní z príjmov FO bol k 31.12. 2011 na úrovni 1703,3 mil eur (s.3). Podiel daní príjmov z fyzických osôb bol v roku 2011 2,46 % na HDP . P. Kažimír uvádza o 0,16 % nižšie číslo. Z uvedeného vyplýva, že podiel z príjmov z FO klesol oproti roku 2004 o približne 0,1 % na HDP a nie o 0,4 % ako uvádza P. Kažimír. P. Kažímír správne naznačuje pokles podielu daní z príjmov FO oproti roku 2004, avšak neuvádza správne čísla. Dátum zverejnenia analýzy: 28.05.2012 Naspäť Nahlásiť chybu

údajov

1 147


Moderátorka: ("V prípade pádu vlády I. Radičovej ústavní právnici hovorili, že Ústava jasne hovorila politikom čo treba robiť. Oni sa prikláňali možnosti vzniku teda úradníckej vlády.") P. Paška: "Pani redaktorka jednak netvrdili jednoznačne ústavní právnici."

Ústavní právnici nemali po páde vlády I.Radičovej jednotný názor nato, ako treba vzniknutú situáciu riešiť. Výrok teda hodnotíme ako pravdivý. Podľa denníka Pravda (16. októbra 2011) predseda ústavnoprávneho výboru Radoslav Procházka naznačil, že vláda môže pokračovať, ale zároveň aj upozornil na komplikácie, ktoré by vymenovaním novej vlády mohli nastať. Taktiež odporučil do predčasných volieb nevymenovať žiadnu novú vládu. V rovnakom článku denník Pravda uvádza aj stanoviská iných ústavných právnikov: Ján Drgonec, bývalý sudca Ústavného súdu SR, sa vyjadril, že prezident nemá inú možnosť, ako poveriť niekoho zostavením novej vlády, pretože vláda po jej páde prestala existovať. Bývalý podpredseda Ústavného súdu Eduard Bárány sa zas na margo vzniknutej situácie vyjadril: "Prezident musí vládu odvolať. Tento krok je nesporný. Otázne je, či musí vymenovať novú vládu, alebo sa mohol vybrať aj cestou poverenia vlády vykonávať naďalej funkciu. Prezident sa rozhodol zjavne pre doslovný výklad príslušných článkov ústavy, predovšetkým (článku) 115, odsek prvý, a nerozhodol sa využiť článok 101, odsek prvý o povinnosti zabezpečovať svojím rozhodovaním riadny chod ústavných orgánov." Dušan Nikodým z Ústavu štátu a práva SAV potvrdil , že tento vyslovenia nedôvery vláde nie je tak presne riešený ako pri podaní demisie vlády. "Ak prezident prijme demisiu vlády, poverí ju vykonávaním jej funkcie až do vymenovania novej vlády," konštatuje ústava. Podľa Aktuálne.sk (18. októbra 2011) Právnici okrem odvolania vlády predostreli aj ďalšie možné scenáre. Jedným z nich je úradnícka vláda. Tej však stojí v ceste chýbajúca podpora v parlamente. Dátum zverejnenia analýzy: 03.09.2012 Naspäť Nahlásiť chybu

Pravda Pravda potvrdil Aktuálne.sk


Preberáte krajinu s deficitom 7%, 7% je priemerný deficit v rámci Európskej únii, pri najvyššom hospodárskom raste, najnižšej zadlženosti.

Túto skutočnosť už raz Fico spomínal. Fico sa netrafil o dve desatiny percenta, podstata jeho výroku však zostáva pravdivá.


Vidíme dvorného právnika strany OĽaNO, pána Miškoviča, ktorý si už dokázal vytiahnuť zo štátu skoro 1.000.000 EUR, z rôznych rezortov, ktoré ovládajú ľudia z OĽaNO.

Rezorty resp. štátne inštitúcie pod kontrolou nominantov OĽaNO zazmluvnili po voľbách advokátsku kanceláriu Michala Miškoviča na služby za viac ako 830-tisíc eur. Sú to však rámcové zmluvy, ktoré určujú maximálnu možnú výšku odmeny. Reálna výška závisí od skutočne objednanej a odvedenej práce. Z verejne dostupných informácií vyplýva, že Miškovič od týchto „rezortov” zatiaľ dostal 35-tisíc eur. Nedá sa preto tvrdiť, že si „už dokázal vytiahnuť skoro milión eur” - toľko peňazí mu zatiaľ štát nevyplatil. Tvrdenie Ľuboša Blahu preto hodnotíme ako nepravdivé. Advokátska kancelária Michala Miškoviča uzatvorila po voľbách rámcové zmluvy s Ministerstvom životného prostredia ( 234-tisíc eur ), s Tiposom ( 307-tisíc eur ) a Slovenským pozemkovým fondom ( 287-tisíc eur ). Na čele rezortu životného prostredia je Ján Budaj (OĽaNO). Akcionárom Tiposu je Ministerstvo financií, ktorému šéfuje Eduard Heger (OĽaNO) - ten po voľbách vymenil vedenie firmy. Pozemkový fond je pod kontrolou vlády a ministra pôdohospodárstva, ktorým je Ján Mičovský (OĽaNO). Aj fond má po voľbách nové vedenie. Uzavreté zmluvy - spolu za vyše 838-tisíc eur - sú rámcovými dohodami. Dohodnutá celková suma predstavuje maximálnu možnú výšku odmeny. Reálna výška závisí od objednaných služieb resp. odpracovaných hodín. Podľa zverejnených faktúr Tipos ani MŽP ku dňu vysielania relácie - t.j. k 6.9.2020 - Miškovičovi ešte peniaze nevyplácal i. Pozemkový fond mu uhradil faktúry vo výške vyše 35-tisíc eur. Podľa infozákona musia byť opisy faktúr zverejnené do 30 dní po zaplatení. Miškovič je tiež poradcom ministra Eduarda Hegera. Podľa portálu aktuality .sk je stojí rezort hodina jeho práce 30 eur bez dane a je vyplácaná na základe dohody o vykonaní práce. Takto môže Heger odpracovať najviac 350 hodín ročne. Zarobil by tak maximálne 10 500 eur. Ľuboš Blaha pre Demagóg.SK uviedol, že „ ak by sa započítali aj zmluvy, ktoré pán Miškovič uzavrel s VÚC, rovnako kontrolovanými ľuďmi z OĽaNO, dostali by sme sa cez hranicu jedného milióna eur.” Miškovič má totiž kontrakty aj na žilinskej a trnavskej župe, ktorej šéfujú politici OĽaNO. Na fakt, že zmluvy sú rámcové a sumy maximálne možné - a nie už vyplatené (a teda peniaze „vytiahnuté”) - poslanec nereagoval.

234-tisíc eur
307-tisíc eur
287-tisíc
eur
Akcionárom
vymenil
je
je
má
MŽP
nevyplácal
uhradil
musia
aktuality


Renomované agentúry hovoria o tom, že Slovensko ani zďaleka nedosiahne taký deficit ako si naplánovala súčasná vláda, ale čo je horšie, potvrdzuje sa, že bude prudko klesať hospodársky rast, ktorý bol v júni tohto roku najvyšší...

Isté pochybnosti o dodržaní plánovaného deficitu vyslovila agentúra Standard&Poor´s . V interpretácii SITA : Agentúra konštatuje, že koaličná vláda, ktorá sa moci ujala v júli 2010, prisľúbila, že zlepší fiškálnu situáciu a deficit do roku 2013 dostane pod hranicu 3 % hrubého domáceho produktu (HDP) prostredníctvom kombinácie zníženia výdavkov a opatrení na zvýšenie príjmov. Základný predpoklad S&P je taký, že vláda by mala byť schopná zmenšiť fiškálny deficit na úroveň 6 % HDP v roku 2011 a na úroveň 4 % HDP do roku 2013. Ak vláda svoje fiškálne ciele dosiahne, podporí to jej úverovú spoľahlivosť, poznamenáva agentúra. Vidí však aj riziká vrátane toho, že výkon ekonomiky bude slabší, ako sa očakáva. Ďalším možným rizikom je podľa nej nesúhlas verejnosti s navrhovanými úspornými opatreniami.

Nepodarilo sa nám nájsť mesačné údaje o hospodárskom raste, avšak podľa Štatistického úradu SR prvý štvrťrok 2010 dosahoval rast 4,7%, druhý štvrťrok to bolo 4,2%, tretí 3,8%. Predpokladaný rast HDP na rok 2011 podľa Eurostatu pre SR je 3%. Či ide o "prudký pokles" aj vzhľadom na predchádzajúci vývoj nevieme posúdiť.

Standard&Poor´s
V interpretácii SITA
Medzinárodného menového fondu
Štatistického úradu SR
Eurostatu


Aby tiež ani v doprave nemal nikto pocit, že tým, že má dobrého kamaráta, aby napríklad nejaká mladá celebrita, ako napríklad pán Rozin. Tým, že má krajského policajného šéfa v aute, že nemusí dýchať, že nemusí mať dychovú skúšku, že mu nezoberú vodičák.

Celú situáciu z februára 2010 popisuje napríklad SME : " Bývalý bratislavský krajský policajný riaditeľ Pavel Brath sa vraj osobne snažil ututlať dopravný priestupok syna vplyvného podnikateľa Alexandra Rozina. V najnovšom vydaní to napísal týždenník Plus 7 dní. Rozina mladšieho začiatkom roka policajná hliadka prichytila v luxusnom aute bez vodičského preukazu. Brath, ktorý cestoval s ním, sa vraj snažil policajtov presvedčiť, aby túto záležitosť neriešili. Bývalý policajný funkcionár to poprel. Podobne aj Plus jeden deň: "Mladého Rozina zastavila ešte vo februári 2010 na jeho luxusnom Porsche Cayenne policajná hliadka. Na okraji Banskej Bystrice nepredložil policajtom doklady a odmietol fúkať. Jeho spolujazdcom nebol nik iný ako vtedajší bratislavský krajský policajný riaditeľ Pavel Brath. Ten sa pokúšal kolegov presvedčiť, že sa nič vážne nestalo a dokonca aj telefonoval banskobystrickému krajskému policajnému riaditeľovi."

SME týždenník Plus


Ja, keď som nastúpil na ministerstvo hospodárstva, ja som urobil dva strategické materiály, ktoré boli najpálčivejšie a od ktorých sa odvíjala celá ekonomika alebo hospodárstvo ďalej. To bola za prvé stratégia energetickej bezpečnosti, to bol veľmi dôležitý materiál, aby sme vôbec vedeli ako do roku 2030 budeme vychádzať s energiami ako takými, nielen elektrickou, plynom, ale aj jadrom, obnoviteľnými zdrojmi, prenosovými a distribučnými sústavami.

Stratégia energetickej bezpečnosti SR bola prijatá počas funkčného obdobia Ľ. Jahnátka. Na jej príprave sa začalo robiť už v roku 2007. V roku 2008 bol návrh Stratégie prijatý Vládou SR. Stratégie je plánovaná až do roku 2030. Druhý strategický materiál Ľ. Jahnátek v zápale zabudol vymenovať, preto nevieme ktorý mal na mysli. Ďalšie strategické dokumenty " Energetická politika SR " a " Surovinová politika SR ", ktoré uvádza MH SR na svojej stránke, boli naposledy prijaté ešte počas druhej Dzurindovej vlády.

príprave
návrh Stratégie
Energetická politika SR
Surovinová politika SR


Slovensko je energeticky sebestačné. Už sme pustili ďalší tretí blok.

Po plnom spustení tretieho bloku jadrovej elektárne mochovce bude Slovensko v priebehu roka 2023 sebestačné vo výrobe elektrickej energie. Výrok Borisa Kollára hodnotíme ako pravdivý.

Tretí blok jadrovej elektrárne Mochovce beží od 13. februára 2023 na 35 percent. Je to ďalšia etapa spúšťania po tom, ako blok pracoval na 20 percent. Blok by mal dodávať elektrinu do siete nepretržite s prípadnými malými prestávkami vyvolanými plánovanými skúškami, pričom výkon bude po tejto fáze zvýšený až na 55 percent. V priebehu roka 2023 tak Slovensko dosiahne z pohľadu výroby elektriny energetickú sebestačnosť pri úplnej funkčnosti tretieho bloku. Neznamená to však, že elektrickú energiu nebudeme kupovať, keďže vyrobenú elektrinu nevieme skladovať.

beží fáze Neznamená


Je zaujímavé, že poslanci SNS sa správajú ako opoziční poslanci, ale vyskytnú sa situácie, keď hlasujú za vládne návrhy a zhodou okolností je to vždycky v situácii, keď hrozí, že nejaká časť koalície má s tým návrhom problém a mohlo by sa stať, že by ten návrh neprešiel iba hlasmi koalície, tak Slovenská národná strana z nejakých záhadných dôvodov hlasuje za, pripomeniem, že tak to bolo, keď sa spájal rozhlas a televízia, kde poslanci OKS formuľovali výhrady, vtedy časť poslancov SNS to podporila, teraz pani poslankyňa Sabolová a niektorí ďalší mali problém s tými zmenami, ktoré sa týkali vekov, opäť klub SNS zahlasoval za. OKS a časť KDH mali kritické výhrady k návrhu odvodovej reformy, aj keď teda ju nakoniec v prvom čítaní podporili a opäť poslanci SNS hlasovali za, ja teda nechcem špekulovať o tom, kto a čím presvedčil poslancov SNS, ale teda je to taký veľmi zaujímavý jav na slovenskej politickej scéne.

Návrh zlúčenia STV a SRo podporilo 77 poslancov, medzi ktorými boli aj šiesti poslanci klubu SNS.

podporilo
hlasovalo
podporilo
TASR z dňa 13. septembra 2011


Je to asi taká suma, asi okolo pol miliardy eur (dlh nemocníc, pozn.)...

Správa o stave zdravotníctva, aj analýza INEKO hovoria o dlhu približne 430 miliónov eur v roku 2014. HPI odhaduje dlh nemocníc pre rok 2015 vo výške 500 miliónov.Výrok hodnotíme ako pravdivý. Najaktuálnejšie údaje o celkovom dlhu zdravotníckych zariadení v pôsobnosti ministerstva zdravotníctva pochádzajú z konca roka 2014. Správa o stave zdravotníctva ( .pdf ) predložená výboru NR SR dňa 15. apríla 2015 hovorí, že celkový dlh zdravotníckych zariadení sa ku koncu roka 2014 vyšplhal na úroveň 436 miliónov EUR. Analytik Dušan Zachar z INEKO v analýze publikovanej v týždenníku TREND dňa 8. októbra 2015 uvádza nasledovné: " Na celkovom objeme dlhu v zdravotníctve sa najvýraznejšou mierou podieľajú zdravotnícke zariadenia – príspevkové organizácie v pôsobnosti ministerstiev a zariadenia delimitované na obce a župy a transformované na neziskové organizácie. Ich záväzky po lehote splatnosti dosiahli ku koncu minulého roka 430,5 mil. EUR, čo bol medziročný nárast o 93,5 mil. EUR. Zariadenia transformované na akciové spoločnosti dlh nevytvárajú. " " Ministerstvo zdravotníctva sa chváli zníženým tempom rastu dlhu štátnych nemocníc v roku 2014. Lenže na jednoznačné potvrdenie tohto stavu by sme potrebovali poznať kvantifikáciu administratívneho vplyvu európskej smernice, ktorá stanovila od februára 2013 pre nemocnice maximálnu dobu splatnosti faktúr do 60 dní, a tým podľa MZ SR spôsobila väčší nárast záväzkov po lehote splatnosti. Ak by sme teda predpokladali, že najvýraznejší administratívny vplyv na rast dlhu mala smernica v roku jej zavedenia, tak „nadhodnotený“ nový dlh v roku 2013 vo výške 105,1 mil. EUR je možné len veľmi orientačne porovnávať s minuloročným nárastom dlhu o 87,4 mil. EUR, kedy sa vplyv smernice pravdepodobne už postupne zmenšoval. Pre ilustráciu, v priebehu roka 2012, teda pred účinnosťou smernice, narástli štátnym nemocniciam záväzky po lehote splatnosti o 72,3 mil. EUR. " " Podľa oficiálnych údajov MZ SR sa v roku 2014 medziročne prehĺbila kumulatívna strata fakultných a univerzitných nemocníc, keď dosiahla výšku -75 mil. EUR. V roku 2012 bola ich strata na úrovni -67 mil. EUR. Je pozitívne, že sa tri štátne nemocnice pohybovali v roku 2014 v čiernych číslach a nevytvárali nové dlhy - FN Nitra, Detská FN Košice a Detská FNsP Banská Bystrica. V roku 2013 to boli len dve nemocnice (Nitra a Žilina). " Think-tank HPI(. pdf ,s.11) píše: " Zadlžovanie nemocníc sa nijako nespomalilo. Ku koncu roku 2015 ho odhadujeme na vyše 500 miliónov eur ." Dátum zverejnenia analýzy: 08.02.2016 Naspäť Nahlásiť chybu

.pdf analýze pdf


V každej krajine okrem Česka je inšpekcia pod ministerstvom vnútra, a nie je s tým problém. Viete, kde je problém? Kto ju vedie. Či to je odvážny človek, nezávislý a slobodný. To je kľúčová vec.

Daniel Lipšic mal pravdepodobne na mysli každú krajinu EÚ, už tu však možno nájsť niekoľko výnimiek. Na Slovensku je Sekcia kontroly a inšpekčnej služby Ministerstva vnútra samostatným útvarom Ministerstva vnútra Slovenskej republiky, ktorý je výlučne podriadený ministrovi vnútra. Inšpekcia Polície Českej republiky bola zrušená prijatím zákona o Generální inspekci bezpečnostních sborů (GIBS) a o změně souvisejících zákonů zo dňa 6. septembra 2011, ktorý vstúpil do platnosti 1. januára 2012. Šéf GIBS sa zodpovedá predsedovi vlády ČR ( Zákon č. 341/2011Sb ). Česko však nie je jedinou krajinou EÚ, kde je inšpekcia zriadená mimo gesciu ministerstva vnútra. Okrem ČR sem patrí aj Cyprus, Dánsko, Luxembursko, Slovinsko a Chorvátsko. Tento fakt vyplýva z analýzy Ministerstva vnútra SR. Demagog.SK pri overovaní nehodnotí, či je s fungovaním alebo obsadením vedenia inšpekcie problém. Výrok hodnotíme ako nepravdivý.

zrušená

Zákon č. 341/2011Sb

analýzy

Ministerstva vnútra

analýze


Treba si zase povedať, že Irán zaútočil spôsobom, ktorý nevyvolal nejaké obete, aspoň pokiaľ viem, tak tam nejaké obete nie sú, kdežto ten izraelský útok vyvolal viacero obetí na strane Iránu.

Podpredseda Národnej rady Ľuboš Blaha porovnáva útok Izraela na iránsky konzulát v Sýrii z 1. apríla 2024 a útok Iránu v reakcii naň z 13. apríla 2024. Blaha má pravdu, keď tvrdí, že iránsky útok nemal za následok žiadne obete na životoch, zatiaľ čo ten izraelský áno. Podľa dostupných zdrojov Irán informoval Izrael o útoku tri dni vopred, čo bezpečnostní analytici vysvetľujú ako gesto v záujme neeskalovať situáciu a nevyprovokovať odvetný útok od Izraela. Výrok preto hodnotíme ako pravdivý.

Irán na Izrael zaútočil 13. apríla 2024, pričom na územie Izraela zhodil približne 360 dronov a rakiet. Väčšinu, podľa izraelských zdrojov až 99%, zachytil systém protivzdušnej obrany Izraela a jeho spojencov predtým, než sa dostali na samotné izraelské územie. Aj napriek množstvu vystrelených rakiet preto útok nepriniesol veľké škody a neboli hlásené žiadne obete na životoch. Jedinou zranenou obeťou sa stalo 7-ročné dievča z beduínskej komunity v Negevskej púšti, ktoré utrpelo ťažké zranenie hlavy.

Iránsky minister zahraničných vecí rovnako tvrdí , že o útoku na Blízkom východe Izrael informoval 72 hodín vopred. Podľa viacerých zdrojov sa preto Izrael na priamy útok pripravoval a Spojené štáty ho taktiež očakávali . Náčelník generálneho štábu iránskych ozbrojených síl oznámil, že operácia zasiahla všetky vopred indikované ciele. Operáciu označil za ukončenú a uviedol, že Irán nemá zámer v konflikte pokračovať.

Pri izraelskom útoku na iránsky konzulát v sýrskom Damasku 1. apríla 2024 zahynulo trinásť ľudí, vrátane brigádneho generála a dvoch veliteľov Islamských revolučných gárd. K tomuto útoku sa Izrael oficiálne neprihlásil, no viaceré štáty vrátane Iránu mu tento útok prisudzujú . Podľa bezpečnostného analytika Josefa Krausa nemal z pohľadu blízkovýchodnej logiky Irán na výber a útok sa dá čítať ako demonštratívna reakcia na sled izraelských útokov ( 09:00 ).

Skutočnosť, že iránsky útok nemal za následok výrazné materiálne škody a žiadne obete na životoch, môže byť chápaná ako zásluha izraelského systému protivzdušnej obrany. Verejne dostupné zdroje však nasvedčujú tomu, že Irán svoj útok s Izraelom vopred komunikoval, čo umožnilo Izraelu sa na útok dostatočne pripraviť. Spôsob, akým Irán zaútočil na Izrael, teda Ľuboš Blaha popisuje v súlade s dostupnými informáciami. Nezávisle na počte obetí, oba útoky zvýšili napätie v regióne a majú potenciál ho eskalovať do otvoreného konfliktu. Podpredseda NR SR Blaha vo svojej odpovedi oba útoky odsudzuje ( 03:15 ).

v reakcii naň
neeskalovať
zhodil
izraelských zdrojov
zachytil
zranenou
beduínskej
tvrdí
pripravoval
očakávali
označil
nemá zámer
zahynulo
prisudzujú
nemal
09:00
eskalovať
03:15


Strana SaS je súčasťou európskych liberálov, ktorej šéfuje šéf európskych federalistov, ktorý predstavil novú zmluvu pre budúcnosť, ktorá jednoznačne presadzuje spojené štáty európske. A tiež jej predstaviteľ je Oli Rehn, ktorý je hlavný architekt eurobondov a záchrany Grécka.

Súcasným prezidentom Alliance of Liberals and Democrats for Europe (ALDE) je Guy Verhofstadt. Verhofstadt je skutocne zástancom Európskeho "superštátu". Potrebu vytvorenia "Spojených štátov európskych obhajuje aj v preslovoch "Forging 'United States of Europe' is key to the future" alebo "Only a United States of Europe can save the Euro" .

EÚ definovaná ako federácia clenských štátov

Krajiny EÚ sú explicitne povinné rešpektovat „hodnoty EÚ“

Európska komisia sa stane vládou EÚ, zatial co Rada, ktorá dnes zastupuje clenské štáty, sa stane druhou komorou Európskeho parlamentu.

Komisia sa zodpovedá obom komorám (EP aj Rada)

Obe komory dostanú obmedzenú právomoc legislatívnej iniciatívy

Rotujúce Predsedníctvo sa ruší, pocet komisárov (clenov vlády) sa zníži, o nomináciách rozhoduje predseda

Cast poslancov Európskeho parlamentu sa bude volit z celoeurópskych kandidátnych listín

Eurozóna bude mat samostatný rozpocet

Vytvorí sa nová kategória pridružených clenov – štátov

Posilnia sa právomoci Európskej centrálnej banky. Prísna rozpoctová disciplína umožní mutualizáciu dlhov.

Na zmenu zmlúv už nebude potrebná jednomyselnost

prezidentom obhajuje alebo projekt Euractiv Predsedníctvo Rehn podporou clenom zaoberá


...slovenských moslimov, slovenských so štátnym občianstvom je 5 000.

Na Slovensku žije minimálne 5 tisíc moslimov avšak oficiálne štatistiky nie sú. Islamská nadácia, médiá a odborníci potvrdili tento počet moslimov žijúcich na území SR. Výrok hodnotíme ako pravdivý. Dňa 6. marca 2015 uviedla TASR pre portál teraz.sk, že podľa odhadu Islamskej nadácie na Slovensku žije približne 5000 moslimov na území SR. TASR pre aktuality.sk referovala vyjadrenie bezpečnostného analytika Andora Sándor a, ktorý takisto uviedol, že na Slovensku žije 5 tisíc moslimov. Lucia Grešková dňa 18. januára skonštatovala pre Denník N, že oficiálne štatistiky neexistujú. Pri sčítaní ľudu v roku 2011 sa k islamskej viere prihlásilo 1934 ľudí avšak považuje to za nepresné, keďže ľudia si mohli vybrať z registrovaných cirkví, náboženských spoločnosti a iné. Niektorí moslimovia zaškrtli kolónu iné, čo zahŕňa aj iné vierovyznania. Islamská organizácia na Slovensku uvádza, že ich počet je aspoň 5 tisíc vrátane 150 Slovákov, ktorí konvertovali na islam. Dátum zverejnenia analýzy: 30.11.2015 Naspäť Nahlásiť chybu

TASR
Andora Sándor
Lucia Grešková


Vždy som bojoval za Slovákov, aby mali takú dobrú cenu plynu ako majú Maďari.

Už v roku 2012 sa predseda SNS Andrej Danko vyjadril , že štát by mal radšej odkúpiť naspäť 49% podiel v Slovenskom plynárenskom podniku ako kupovať súkromné zdravotné poisťovne. Poukazoval, že SPP má na Slovensku pokrytých 70 % dodávok a má takpovediac monopol.

V roku 2014 hovoril , že štát by mal vlastniť 100 % SPP, aby mal štát nad podnikom kontrolu, nakoľko je strategický. Následne podporil tvrdenie Roberta Fica, že zníženie ceny za plyn je reálne, pretože Rusko po rokovaniach pristúpilo na zníženie cien aj napriek tomu, že bol uzavretý dlhodobý kontrakt, ktorý obsahoval vysoké nákupné ceny plynu a tie ceny boli týmto kontraktom zmrazené.

Keď bola SNS vo vláde so Smerom a Most-Híd, Danko v roku 2017 tvrdil, že nastane prvá koaličná kríza, ak sa nedohodnú na spoločnom prístupe k energetike. SNS požadovala „vznik energetického holdingu alebo ako alternatívu zvýšenie angažovanosti ministerstva hospodárstva v energetike – vytvorenie samostatnej sekcie v rezorte, ktorá bude dozorovať správne hospodárenie v tejto oblasti”.

Ceny plynu v Maďarsku boli v rokoch 2019 a 2020 nižšie ako na Slovensku. Konkrétne v prvom polroku 2019 vyšiel plyn maďarské domácnosti na 3,46 € za 100 kWh, v prvom polroku 2020 to bolo 3,19 €. Na Slovensku bola cena plynu v prvom polroku 2019 na úrovni 4,49 €/100 kWh a o rok neskôr plyn mierne zdražel na 4,57 €.

V prvej polovici roku 2021 klesla cena plynu v Maďarsku na 3,07 €/100 kWh. Cena plynu na Slovensku sa v tom čase pohybovala na úrovni 4,11 €/100 kWh.

V druhej polovici roka 2021 uzavrela maďarská vláda nový kontrakt s Ruskom o dodávke zemného plynu. Maďarský minister zahraničných vecí a vonkajších ekonomických vzťahov Péter Szijjártó sa vyjadril, že cena plynu v tejto zmluve je pre Maďarsko priaznivejšia ako tá z roku 1995, čo maďarskej vláde pomôže znížiť režijné náklady obyvateľstva.

Údaje o novej cene plynu, ktorú stanovil obnovený kontrakt s Ruskom zatiaľ nie sú známe. Medziročné porovnanie Eurostatu však ukazuje, že rozdiel medzi januárom 2021 a 2022 je na úrovni 0,4 %.

vyjadril hovoril 2017 nižšie klesla uzavrela Eurostatu


...som zaviedol register transparentnosti pre celú EÚ (..) uvedú do tohto registra svoje meno, kto ich zastupuje, aké majú prostriedky, odkiaľ ich čerpajú a to že sa zaregistrujú im dáva (...) takú vstupenku alebo priepustku na to, že sa môžu stretávať s komisármi, s predstaviteľmi európskych inštitúcií (...).

Register transparentnosti zriadila Európska komisia v medziinštitucionálnej spolupráci s Európskym parlamentom. Touto úlohou sa zaoberala skupina na vysokej úrovni, ktorej predsedal podpredseda Komisie Maroš Šefčovič. Výrok hodnotíme ako pravdivý. Register zástupcov záujmových skupín bol predchodcom Registra transparentnosti z roku 2008, ktorý bol dielom Európskej komisie. Spolu s Európskym parlamentom ho v roku 2011 povýšili na novú úroveň otvorením ich spoločného verejného registra transparentnosti, o ktorom vo svojom výroku hovorí Šefčovič. Subjekty, ktoré sa do tohto registra zaregistrujú, musia oproti minulosti uviesť napríklad počet zamestnancov zapojených do obhajoby, hlavné legislatívne návrhy, na ktorých pracovali, ako aj výšku získanej finančnej podpory od EÚ. Taktiež sa zaviažu dodržiavať spoločný kódex správania, ktorý napríklad obsahuje záväzok, že vždy uvedú svoje meno a subjekt, pre ktorý pracujú, a nikdy nebudú získavať informácie nečestným spôsobom. Pri príležitosti otvorenia tohto registra podpredsedníčka Európskeho parlamentu Diana Wallisová povedala: „Doteraz mohlo dochádzať k určitým nejasnostiam. Od dnešného dňa už nie: jeden register znamená jediné miesto na zápis. A pre všetkých, ktorí sa chcú zapájať do procesu tvorby politík EÚ je tento register zároveň dôkazom, že naše inštitúcie vedia postupovať spoločne. Preto mám radosť, že Rada oznámila svoju ochotu pridať sa k nám. Spolu podnikáme kroky tým správnym smerom. V tejto súvislosti by som chcela poďakovať podpredsedovi Marošovi Šefčovičovi za jeho otvorené a ústretové pracovné metódy v rámci týchto rokovaní.“ Do tohto registra sa môžu zaregistrovať právnické firmy, mimovládne organizácie, think-tanky, tradiční lobisti či akékoľvek organizácie alebo samostatne zárobkovo činné osoby, ktoré sú zapojené do ovplyvňovania tvorby a vykonávania politík EÚ. Medzi praktické výhody registrácie v registri transparentnosti patria : „Stretnutia s komisármi, členmi kabinetov a generálnymi riaditeľmi: zástupcovia záujmových skupín musia byť zaregistrovaní, aby boli oprávnení stretnúť sa s tvorcami rozhodnutí na vysokej úrovni. Kontakty s úradníkmi: úradníkom Komisie sa odporúča pred prijatím pozvania na stretnutie alebo na podujatie skontrolovať, či sú zástupcovia záujmových skupín zaregistrovaní. Kontakty s neregistrovanými organizáciami môžu byť obmedzené.“ Register bol popri viacerých úpravách aj kritizovaný. Napríklad Aliancia za transparentnosť lobingu a etickú reguláciu ALTER - EU v roku 2014 kritizovala, že zmeny v registri transparentnosti, nepriniesli dostatočné zlepšenie v transparentnosti EÚ: “ Overall, the outcome of this review is hugely disappointing. Both MEPs and Commissioner Šefčovič have approached this review with a real lack of ambition and this is reflected in the final outcome. Practical progress towards the goal of a mandatory register before 2017 now seems highly unlikely .”

zriadila
predsedal
otvorením
patria
ALTER - EU


...RTVS má viaczdrojové financovanie. Jednak teda je to takzvaná zmluva so štátom, potom sú to koncesionárske poplatky, (...). A potom sú to príjmy z reklamy. Tie príjmy z reklamy sú pomerne nepatrné,(...).

Podľa § 20, zákona č. 532/2010 Z. z. o Rozhlase a televízii Slovenska sú príjmami RTVS, ako tvrdí ministerka Laššáková, úhrady za služby verejnosti v oblasti vysielania poskytovanými RTVS (koncesionárske poplatky), príspevky zo štátneho rozpočtu, príjmy z vysielania mediálnej komerčnej komunikácie či iné sponzorské dary, prípadne príjmy z prenájmu či podnikania. Podľa poslednej dostupnej Výročnej správy o činnosti RTVS za rok 2016 príjmy z reklám dosiahli 2 959 836 eur z celkovej sumy nadobudnutých príjmov za tento rok vo výške 137 517 851 eur ( .pdf , s.104), čo predstavuje približne 2,15 % celkových príjmov. Výrok preto hodnotíme ako pravdivý. RTVS ako každá iná verejnoprávna inštitúcia, na základe zákona č. 532/2010 Z. z. o Rozhlase a televízii Slovenska, zostavuje rozpočet príjmov a výdavkov na kalendárny rok a hospodári na jeho základe. § 20, odsek 1 spomínaného zákona hovorí, že príjmy RTVS tvoria: "a) úhrada za služby verejnosti v oblasti vysielania poskytované Rozhlasom a televíziou Slovenska, b) príspevok zo štátneho rozpočtu podľa zákona o štátnom rozpočte na príslušný rozpočtový rok poskytnutý na základe zmluvy so štátom určený na uskutočnenie programov vo verejnom záujme, na uskutočnenie účelových investičných projektov alebo na úhradu výdavkov na zabezpečenie vysielania do zahraničia, c) príjmy z vysielania mediálnej komerčnej komunikácie, d) sponzorské plnenia podľa osobitného predpisu určené na priame alebo nepriame financovanie programov, e) príjmy z prenájmu a predaja majetku Rozhlasu a televízie Slovenska, f) výnosy z vkladov v banke alebo pobočke zahraničnej banky a z finančných investícií; výnosy z vkladov príjmov podľa písmena b) sú príjmom štátneho rozpočtu, g) dary od fyzických osôb a právnických osôb, ktoré nie sú sponzorským plnením podľa písmena d), h) dedičstvo v prospech Rozhlasu a televízie Slovenska, i) granty od fyzických osôb a právnických osôb na plnenie úloh vo verejnom záujme, ktoré nie sú sponzorským plnením podľa písmena d), j) iné príjmy neuvedené v písmenách a) až i)." Druhá časť výroku ministerky Ľubici Laššákovej tvrdí, že príjmy z reklám sú pomerne nepatrné k celkovým príjmov RTVS. Na základe údajov z Výročnej správy o činnosti RTVS za rok 2016, ktorá je momentálne posledná dostupná, tieto príjmy predstavujú sumu 2 959 836 eur k celkovej sume príjmov RTVS 137 517 851 eur ( .pdf , s.104). Dátum zverejnenia analýzy: 09.04.2018 Naspäť Nahlásiť chybu

zákona .pdf zákona zákona .pdf


...14% ľudí, mladých ľudí nám odchádza študovať do zahraničia, z každého roku, 13% študuje tu na vysokých školách a keď skončí, odchádza do zahraničia (...) sa ukázalo, že 74% ľudí sa už nikdy nechce vrátiť...

Výrok Borisa Kollára pozostáva z troch zložiek. Kým prvý interpretovaný údaj o 14 % Slovákov, študujúcich v zahraničí, je pravdivý, druhý údaj o 13 % absolventov slovenských vysokých škôl, odchádzajúcich do zahraničia, sa nám overiť nepodarilo a posledný údaj o 74 % Slovákov, ktorí sa už nikdy nechcú natrvalo vrátiť zo zahraničia domov, je prinajmenšom zavádzajúci (štatistiky sa však v tomto smere odlišujú). Výrok sme sa preto rozhodli hodnotiť ako neoveriteľný.

zahraničí Dáta zistení .pdf .pdf .pdf prieskumu


TSK sa za 4 roky stal najtransparentnejším krajom zo všetkých...

Trenčiansky samosprávny kraj (TSK) sa v hodnotení transparentnosti ešte v roku 2013 umiestnil na 8. priečke rebríčka, teda ako posledný zo všetkých žúp s 28 % a známkou D-. Od roku 2017 TSK so 74,8 % a známkou A- rebríček vedie. Výrok Jaroslava Bašku je pravdivý. Projekt Transparency International Slovensko (TIS) Otvorená samospráva analyzuje transparentnosť slovenských samosprávnych krajov a 100 najväčších slovenských miest od roku 2010. Mieru transparentnosti hodnotí TIS na stupnici od 0 (najmenej transparentná samospráva) po 100 (ideálna samospráva) každé dva roky. Hodnotenie prebieha v 11 oblastiach, z ktorých najväčšiu váhu majú prístup k informáciám, a financie a obstarávanie. Okrem nich je dôležitá napríklad aj účasť verejnosti na rozhodovaní, personálna politika VÚC, či etika a konflikt záujmov.

Otvorená samospráva
transparentnosť krajov


My sme rešpektovali ústavnosť a to považujem za jeden z dôležitých odkazov, či pre výstavbu diaľníc, či pre výstavbu iných investícií.

Nenašli sme žiadnu správu o protiústavnom konaní na Ministerstve dopravy, výstavby a regionálneho rozvoja SR počas obdobia keď bol ministrom Ján Figeľ. Pokračujúcu výstavbu na pozemkoch získaných na základe tzv. zákona o vyvlastnení aj po jeho vyhlásení za protiústavný nie je možné označiť za protiústavné konanie z dôvodu, že účinnosť tohto rozhodnutia platí od jeho uverejnenia v Zbierke zákonov ako vyplýva z článku SME.

článku


Ušetrili sme na tom, že sme si jediní vybojovali do zápisnice výnimku v tom, že sa nebudeme podieľať na tom navyšovaní nového programu pre Grécko.

O tejto výnimke informovala premiérka ešte na rannom brífingu po skončení zasadnutia Európskej rady v Bruseli: Najdlhšie rokovanie sa dotýkalo pochopiteľne programu vo vzťahu ku Grécku.. Prvá správa, dobrovoľná účasť bánk vo výške 50 percent. Druhá správa, následná potreba a tlak na navýšenie účasti verejných financií. A tretia správa, Slovenská republika sa toho navýšenia nezúčastní. SR má výnimku a bude sa zúčastňovať tohto programu v tých intenciách ako pôvodne sa zaviazala a o nič viac. Takže sme jediná krajina, ktorá v rámci tohoto programu má výnimku. Naša výnimka bude podľa nášho zástupcu vo vale Martina Bruncka zapísaná vo formálnom diplomatickom protokole zo stretnutia. Či však prinesú všetky jednania Slovensku celkovú úsporu je sporné: Pravda , 26.október: Podľa Mikloša totiž síce Slovensko nebude vydávať garancie pre Grécko z vyššej ako pôvodne dohodnutej sumy, ale táto čiastka bude zvýšená pri iných programoch. "Rozdiel je v tom, že teraz bude náš podiel 1,06 % zo 109 miliárd eur, a nie zo 130 miliárd eur. Budeme tak vydávať garancie v menšej výške, ale táto čiastka bude zvýšená pri iných programoch, čiže celkovo neušetríme," podotkol. "Celkovo neušetríme, len štruktúra z hľadiska programu pre Grécko a pre iné krajiny bude rôzna," vyhlásil vo štvrtok na tlačovej besede Mikloš.

brífingu výnimka Pravda


Pani premiérka poslala kontrolu z Úradu vlády na Daňové riaditeľstvo, pani premiérka požiadala predsedu Národnej rady, aby poslal kontrolu Najvyššieho kontrolného úradu, to sa nedialo za minulej vlády.

Vo vyhlásení predsedníčky vlády SR Ivety Radičovej z 15. apríla 2011 sa okrem iného píše: "Premiérka iniciovala kontrolu Úradu vlády SR na Daňovom riaditeľstve SR a zároveň požiadala predsedu parlamentu, aby predložil návrh na kontrolu NKÚ , keďže je to právomoc Národnej rady SR." R. Fico poslal kontrolu NKÚ minimálne v súvislosti s kauzou nástenkový tender.

vyhlásení
poslal kontrolu


... v mestách krajských ako je Trnava alebo Banská Bystrica, kde neboli zvolení kandidáti s podporou Smeru, máme väčšinu v mestskom zastupiteľstve.

V Trnave získal SMER 17 poslancov z celkového počtu 31, v Banskej Bystrici 16 z 31.

Trnave
Banskej Bystrici


Vieme veľmi dobre, že od 17. 7. 2010 vstúpila do platnosti tzv. Ficova novela, ktorá upravovala získanie štátneho občianstva cudzieho štátu. Z tohto dôvodu tí občania SR, ktorí získali aj cudzie štátne občianstvo, prišli o slovenské štátne občianstvo.

Od 17. júla je účinný novelizovaný zákon o štátnom občianstve, ktorý zavádza do nášho právneho poriadku ďalší spôsob straty slovenského občianstva. " Novela ustanovuje stratu slovenského štátneho občianstva ex lege ako následok nadobudnutia cudzieho štátneho občianstva na základe výslovného prejavu vôle." Presné znenie novelizovaného zákona tu .

novelizovaný tu


...Glváč si dosadí družku mafiána, aby mala kompletné informácie o zabezpečení všetkých armádnych objektov.  (...) družku mafiána z Topoľčian, Jána Mišenku, či Jozefa Mišenku, dosadí Glváč, aby kontrolovala celé zabezpečenie všetkých armádnych objektov.

Na tlačovej konferencii 9. marca 2018 informoval Igor Matovič o tom, že bývalý minister obrany za Smer-SD Martin Glváč a dnešný predseda poslaneckého klubu strany Smer v NR SR údajne zveril starostlivosť o zabezpečovacie systémy vo všetkých armádnych objektoch na Slovensku družke zavraždeného mafiána Jozefa Mišenku Kataríne B. Mala mať na starosti utajené zmluvy a faktúry, z ktorých každá pochádzala z firmy Bonul. Pravdou je, že práve o tejto firme, ktorej majiteľ je švagor policajného prezidenta Tibora Gašpara často písal zavraždený novinár Ján Kuciak. Martin Glváč však tvrdí, že Katarína B. bola iba rádovou zamestnankyňou a nemala prístup k žiadnym informáciám či zmluvám. " Nemala rozhodovaciu kompetenciu, tú mali jej nadriadení, bola až tretí stupeň pod riaditeľom." avizoval Glváč. Bývalý minister obrany taktiež v písomnom stanovisku tvrdil, že nepozná a nikdy sa nestretol s Katarínou B. To, na akej pozícií Katarína B. pracovala, sa verejne neuvádza (navyše nie je známe jej celé priezvisko), sú k dispozícii len vyhlásenia Igora Matoviča a Martina Glváča, nie sú k dispozícii žiadne iné údaje. Výrok hodnotíme ako neoveriteľný.

informoval avizoval


V Španielsku, kde máme momentálne dramatickú nezamestnanosť, kde nezamestnanosť mladých ľudí sa blíži až k 50%.

Výrok hodnotíme ako nepravdivý, pretože číslo nezamestnanosti mladých v Španielsku, ktoré uvádza Šefčovič sa od reality líši o niekoľko percentuálnych bodov. Podľa najnovšej štatistiky Eurostat (.pdf, s. 4) z apríla 2013 je nezamestnanosť mladých v Španielsku na úrovni 56,4%. Eurostat definuje mladých ľudí ako osoby mladšie ako 25 rokov. Touto témou sa zaoberá aj článok NY Times 13.mája 2013, ktorý tvrdí že nezamestnanosť mladých v Španielsku je 56 %. Dátum zverejnenia analýzy: 03.06.2013 Naspäť Nahlásiť chybu

Eurostat článok


Vláda ide na budúci rok zdvihnúť výdavky o 700 miliónov eur.

R. Sulík vychádza z dnes už neaktuálneho návrhu rozpočtu na rok 2013. Podľa pozmeňujúceho návrhu z dielne SMER-SD, sa na základe negatívnej prognózy daňový príjmov, upraví nielen príjmová, ale aj výdavková časť návrhu štátneho rozpočtu na rok 2013. Rozdiel medzi výdavkami v roku 2012 a 2013 sa podľa predloženého pozmeňovacieho návrhu plánuje plánuje na úrovni približne 473 miliónov eur. Minister financií P. Kažimír v NR SR počas rozpravy vyhlásil , že rozpočet bude musieť byť vzhľadom na najnovšie prognózy o výpadku daňových príjmov upravený pozmeňovacím návrhom. Pozmeňovací návrh skupiny poslancov zo SMER-SD upravuje nielen príjmovú ale aj výdavkovú časť rozpočtu na rok 2013. Vzhľadom na väčšinu SMER-SD sa nedá predpokladať, že by tento pozmeňovací návrh neprešiel. Podobný výrok sme overovali už v minulosti v relácií O 5 minút 12 (25. novembra 2012). V tom čase však ešte nebola rozprava o návrhu štátneho rozpočtu a vychádzali sme z dnes už neaktuálnej verzii štátneho rozpočtu 2013. Pred rozpravou o štátnom rozpočte bolo pravdou, že rozdiel medzi výdavkami v roku 2012 a 2013 bol približne 700 miliónov eur. Podľa plnenia rozpočtu k 23. novembra 2012 boli výdavky na úrovni približne 13 miliárd eur. Podľa Východiska rozpočtu na roky 2013 - 2015 (. pdf , s.9) je očakávaný stav výdavkov na hotovostnom princípe v roku 2012 odhadovaný na 16 527,8 miliónov eur. Očakávané výdavky na rok 2012 sú nižšie ako pôvodne rozpočtované podľa schváleného rozpočtu na rok 2012, keď mali byť výdavky na úrovni približne 17,3 miliardy. Pokiaľ ide o plánované výdavky na rok 2013, podľa pozmeňujúceho návrhu z dielne SMER-SD, sa výdavky v roku 2013 oproti pôvodnému návrhu znížia a dosiahnu úroveň 17 001 504 832 eur. Pôvodný návrh zákona o štátnom rozpočte (.pdf) na rok 2013, uvádzal celkové výdavky na úrovni 17 235 miliónov eur. Rozpočet na rok 2013 nie je k dnešnému dňu schválený. V nasledujúcej tabuľke uvádzame rozdiel vo výdavkoch po zohľadnení pozmeňujúceho návrhu SMER-SD: Suma v miliónoch eur Očakávaná skutočnosť výdavkov v roku 2012 16 527,8 Plánované výdavky v roku 2013 (podľa predloženého pozmeňujúceho návrhu) 17 001,5 Rozdiel 473,7 Dátum zverejnenia analýzy: 10.12.2012 Naspäť Nahlásiť chybu

vyhlásil
Pozmeňovací návrh
O 5 minút
23. novembra 2012
pdf
rozpočtu
zákona o štátnom rozpočte


najprv sa dohodneme na koaličnej rade, že vznikne pracovná skupina, kde majú strany predkladať návrhy na jednotlivých kandidátov. Táto pracovná skupina mala jednať a dospieť k nejakému záveru...

Sulík sa pre portál aktuálne.sk vyjadril, že koalícia sa dohodla na pracovnej skupine zloženej zo zástupcov vládnych strán. Skupina mala nominovať kandidátov, z ktorých sa mal jeden vybrať. SDKÚ v skupine zastupovala ministerka spravodlivosti Lucia Žitňanská, ktorá mala navrhnúť kandidáta, ale ani raz tak nespravila. Mimo vyjadrenie Richarda Sulíka sa nám nepodarilo nájsť prehlásenie žiadnych ďaľších koaličných partnerov.

aktuálne.sk


V současnosti je totiž v primárním právu zakotvena povinnost každý měsíc zasedat ve Štrasburku, jakékoli změně se přitom brání Francie a sousední Německo.

Podľa Zmluvy o fungovaní Európskej Únie (.pdf) a jej dodatkových protokolov je naozaj definované sídlo EP v Štrasburgu s pravidelnými zasadaniami raz za mesiac: Článok 341 ,,Sídlo orgánov Únie sa určí po vzájomnej dohode vlád členských štátov." Protokol (č. 6) ,,Európsky parlament má svoje sídlo v Štrasburgu, kde sa koná 12 mesačných plenárnych zasadnutí, vrátane zasadnutia o rozpočte. Dodatočné plenárne zasadnutia sa konajú v Bruseli. Výbory Európskeho parlamentu zasadajú v Bruseli. Generálny sekretariát Európskeho parlamentu a jeho oddelenia zostávajú v Luxemburgu." Podľa Európskych novín až 88% poslancov podporuje myšlienku jednotného sídla EP, vrátane slovenských reprezentantov. Tvrdia, že realizácia takého riešenia pravdepodobne stroskotá na neochote Francúzska: Eduard Kukan (SDKU-DS) považuje za rozumné, aby mal Európsky parlament (EP) iba jedno sídlo. Táto myšlienka je však podľa neho nerealistická. “Je potrebné zmeniť dohody o fungovaní Európskej únie, a na to treba súhlas všetkých štátov. Taký súhlas nebude, pretože Francúzi s tým nikdy nebudú súhlasiť,” ozrejmil s tým, že pre Francúzov je Štrasburg symbol európskeho uzmierenia. Rovnako Vladimír Maňka (Smer-SD) si myslí, že postačuje jedno sídlo EP. Presadiť to, označil za veľmi ťažké. “Európski poslanci na to tlačia, ale riešenie je v rukách hláv štátov. Musia sa na tom jednomyseľne zhodnúť všetci, aj francúzsky prezident, a to je možné jedine vtedy, ak dostane takú ponuku, aby sa mu to oplatilo,” uviedol. Podobný názor má Jaroslav Paška (SNS), ktorý dlhodobo podporuje myšlienku jedného sídla. V ktorom meste by mal byť, necháva na rozhodnutí európskych lídrov. “Z hľadiska operatívnosti spolupráce medzi Európskou komisiou, Európskou radou a EP je Brusel výhodnejší, pretože tam sídli aj Rada aj Komisia. Ak by Francúzi trvali na tom, že chcú ponechať parlament v Štrasburgu, tak nemám problém akceptovať toto rozhodnutie,” Podľa Hlavných správ prišiel s iniciatívou One Seat (Jedno Sídlo) český europoslanec Edvard Kožušník (ODS), ktorý rozposlal výzvu všetkým, vtedy ešte 27, štátom EU. ,,Zo 14 štátov, ktoré poskytli svoje stanovisko, deväť krajín podporuje želanie väčšiny poslancov rozhodovať o svojom sídle a programe a tri tento nápad odmietajú. Okrem Francúzska a Luxemburska je to aj Estónsko. Polovica členských krajín sa k iniciatíve Kožušníka vôbec nevyjadrila." Nenašli sme žiadne informácie o tom, že by sa proti zmene sídla stavalo Nemecko, napriek tomu označujeme výrok za pravdivý.

Zmluvy o fungovaní Európskej Únie
Európskych novín
Hlavných správ


Belgicko patrí dlhodobo ku krajinám, kde je najmenší počet interrupcií a najmenší počet tehotenstiev medzi mladistvými a je dokázané, že je to práve v dôsledku toho, že majú ako povinný predmet sexuálnu výchovu na školách a antikoncepciu zaviedli pre všetky sociálne vrstvy obyvateľstva ako dostupnú. Pretože ju hradia z verejných peňazí.

Belgicko patrí medzi krajiny s najmenším počtom umelých prerušení tehotenstva medzi mladistvými. Jedným z dôvodov nízkeho počtu pôrodov v tejto vekovej skupine je aj sexuálna východa. Antikoncepcia pre ženy do 25 rokov je v Belgicku uhrádzaná štátom. Tvrdenie Lucie Ďuriš Nicholsonovej hodnotíme ako pravdivé. Tehotenstvá a interrupcie mladistvých v Belgicku Štúdia z roku 2015 porovnala počty tehotenstiev, pôrodov a interrupcií tínedžeriek v rôznych štátoch. V Belgicku pripadalo na tisíc žien vo veku 15-19 rokov 8 potratov, čím sa zaradilo medzi krajiny s najmenším počtov umelých prerušení tehotenstva v tejto skupine. Potvrdzujú to aj údaje svetovej banky. Údaje za roky 2012 - 2017 naznačujú celkový pokles počtu vykonaných interrupcií v Belgicku - najmä však tínedžeriek a dvadsiatničiek. Dôvodom je najmä cenovo dostupná antikoncepcia. Sexuálna výchova, tehotenstvá a interrupcie Štúdia Medzinárodnej federácie plánovaného rodičovstva z roku 2018 konštatovala , že v krajinách s rozvinutými programami sexuálnej výchovy býva počet pôrodov tínedžeriek nízky. Výskumníci pracovali s údajmi flámskej časti Belgicka. V rokoch 2000 až 2015 v nej klesol počet pôrodov tínedžeriek o 20 až 39%. Vzdelávanie je v Belgicku kompentenciou regionálnych vlád. Vo Flámsku je sexuálna výchova povinná, učí sa v rámci biológie, náboženstva, resp. filozofie. Valónsko pozná výchovu k vzťahovému, citovému a sexuálnemu životu. Nie je však všeobecne povinná a dostupná vo všetkých školách. Antikoncepcia Belgická vláda zaviedla od 1. apríla 2020 plne hradenú antikoncepciu pre ženy mladšie ako 25 rokov. Takzvaná „tabletka po” je od apríla uhrádzaná pre všetky ženy bez rozdielu veku.

Štúdia Potvrdzujú Údaje konštatovala je pozná apríla antikoncepciu


V podstate máme na to okrúhlu pečiatku Európskeho štatistického úradu, kde podľa teda prieskumu sme krajina, ktorá najviac dôveruje koninám, klamstvám, konšpiráciám. (...) Opäť máme vizitku Európskeho štatistického úradu, že na Slovensku ľudia najmenej dôverujú tradičným médiám.

Vo viacerých prieskumoch patrí Slovensko medzi krajiny, ktorých obyvatelia najviac dôverujú konšpiračným teóriám, tieto dáta však nepublikuje Eurostat, ako tvrdí Matovič. V rámci dôvery tradičným médiám sa Slováci a Slovenky radia medzi priemer Európy. Slovensko nemá „okrúhlu pečiatku Európskeho štatistického úradu“ o dôvere konšpiráciám a tradičným médiám, pretože Eurostat podobné prieskumy nerealizuje. Výrok hodnotíme ako nepravdivý.

Európsky štatistický úrad podľa vyjadrenia pre Demagog.sk „nezhromažďuje tento druh údajov“.

Podľa prieskumu YouGov patrí Slovensko medzi krajiny, ktoré v Európe najviac dôverujú dezinformáciám. Na otázku, či za vojnu na Ukrajine môže viac NATO ako Rusko, odpovedalo kladne vyše 31 % opýtaných, čo tvorí druhý najvyšší počet spomedzi ostatných krajín. Na rovnakú otázku zároveň odpovedalo len vyše 38 % opýtaný, že za vojnu je viac zodpovedné Rusko než NATO, čo je vo výsledku tretí najnižší počet opýtaných spomedzi Európskych krajín.

Prieskum realizovaný Univerzitou sv. Cyrila a Metoda v spolupráci s agentúrou Focus naznačil , že Slovensko je jednou z krajín, ktorej obyvatelia najviac dôverujú konšpiráciám nie len v regióne Centrálnej a Východnej Európy, ale na celom svete. Konšpiračný index Slovenska podľa tohto prieskumu dosahuje hodnotu 30,72. Pre porovnanie, podľa francúzskej štúdie z roku 2021 malo najvyšší konšpiračný index spomedzi skúmaných 22 krajín Turecko v hodnote 25,29 a naopak najnižší Dánsko v hodnote 6,29.

V správe GLOBSEC Trends 2022 je publikovaný okrem iného aj prieskum dôvery štandardným médiám v regióne Centrálnej a Východnej Európy. Podľa tohto prieskumu štandardným médiám najmenej dôverujú občania Bulharska (30 %). Nasleduje dôvera 34 % Poliakov, 34 % Maďarov a následne 37 % Slovákov, zhodne s obyvateľmi Litvy. Na druhej strane je Slovensko hneď po Bulharsku krajinou s najvyššou nedôverou v štandardné médiá ( .pdf , s. 87).

Spáva GLOBSECU z roku 2022 zaznamenala, že „Slovensko je jednou z najzraniteľnejších krajín, pokiaľ ide o konšpiračné teórie v regióne, pričom 54 % sa prihlásilo k rôznym konšpiračným teóriám“ ( .pdf , s. 11).

Výskum verejnej mienky o médiách a správach za rok 2023 publikoval aj Eurobarometer. Časť prieskumu sa venovala aj otázke dôvery médiám.

Podľa výsledkov Eurobarometra z roku 2023 sú pre ľudí na Slovensku tradičné vysielacie a tlačené médiá a ich online prevedenia dôveryhodnejším zdrojom informácií než online spravodajské platformy a kanály sociálnych médií. Dôvera Slovákov a Sloveniek tradičným médiám je mierne pod priemerom EÚ. Menej ako slovenskí občania dôverujú tradičným médiám občania Čiech, Grécka, Talianska, Cypru, Maďarska, Malty, Poľska a Rumunska. Naopak, viac im dôverujú občania Belgicka, Bulharska, Dánska, Nemecka, Estónska, Írska, Španielska, Litvy, Lotyšska, Luxemburska, Holandska, Rakúska, Portugalska, Sovinska, Fínska a Švédska. Rovnakú dôveru ako Slovensko zaznamenalo aj Francúzsko a Chorvátsko (. pdf , s. 44).

YouGov
naznačil
Trends 2022
.pdf
.pdf
publikoval
pdf


Od r. 2006 do r. 2013 VÚC opravil medzi 200 alebo 250 km.

Podobný výrok Tomáša Galbavého sme overovali už v debate pred prvým kolom volieb do VÚC. Údaje, ktoré máme k dispozícii však nie sú dostatočné a rovnako ako v minulej debate, aj teraz výroko hodnotíme ako neoveriteľný. Podľa údajov NSK vo výročných správach v roku 2008 kraj opravil 47,3 km ciest a mostov. V roku 2009 to bolo 40 km ciest a mostov. V roku 2011 to bolo 30,7 km a v roku 2012 58 km ciest. Vo výročných správach chýbajú údaje za roky 2010, 2007 a 2006 . Podľa správy SITA NSK zrekonštruoval v rokoch 2006-2011 84,4 km ciest. Vyššie uvedené údaje si do určitej miery protirečia a keďže nemáme kompletné údaje z jedného zdroja, výrok hodnotíme ako neoveriteľný. Podľa výročných správ kraj iba v rokoch 2009 a 2011 opravil NSK dokopy 70 km ciest, pri čom SITA tvrdí, že v celom rozmedzí rokov 2006-2011 to bolo iba 84,4 km. Je však nepravdepodobné, že v rokoch, ku ktorým nie sú údaje k dispozícii, bol počet kilometrov opravených ciest taký nízky, dokopy iba cca 14 km. Dátum zverejnenia analýzy: 16.11.2013 Naspäť Nahlásiť chybu

debate

zrekonštruoval


A jednoducho sme, áno kritika bola. Ale prečo. Pretože sme odmietli schváliť pôžičku, ktorú práve tu sediaci pán Počiatek a pán predseda vlády podpísali, ktorá bola za nehoráznych podmienok.

Pôžičku podpísal iba Počiatek, ale na základe schváleného poverenia vlády a teda s vedomím a súhlasom premiéra Roberta Fica.

Pôžičku podpísal


Slovensko má ďaleko väčšie problémy a ja sa ešte vrátim, keď hovoríme o tom zmierení. Jedna organizácia, americko-židovská organizácia v New Yorku začala spolupracovať v 80.rokov s nadáciou Fridricha Naumanna v Nemecku. Rozbehli program Promote Tolerance. Podporme toleranciu na zblíženie Židov a Nemcov, pretože tie problémy po holocauste a po druhej svetovej vojne boli zrejmé a jednoducho sa im to podarilo.

Program Promoting Tolerance v strednej a východnej Európe bol zahájený v roku 1992 americkou židovskou organizáciou (AJC- American Jewish Committee) a nadáciou Fridricha Naumanna v Nemecku a funguje dodnes. Tento program identifikuje lídrov v nových demokratických krajinách a zapája ich do amerických iniciatív zameraných na posilnenie pluralizmu a rešpektu k rôznorodosti.

Program


18 mesiacov som bol vládnym poslancom.18 mesiacov som bol vládnym poslancom.18 mesiacov som bol vládnym poslancom.

Vláda Ivety Radičovej, v ktorej bol Igor Matovič poslancom za stranu Sloboda a Solidarita, trvala od 9. júla 2010 do 4. apríla 2012. Na ustanovujúcej schôdzi parlamentu 8. júla 2010 poslanci zložili slávnostný sľub. Posledná schôdza sa uskutočnila 29. februára 2012. Vo výkone poslaneckého mandátu bol Igor Matovič teda približne 18. mesiacov. Jeho tvrdenie preto hodnotíme ako ešte pravdivé.

Vláda
poslancom
zložili
sa uskutočnila


Maďarsku nehrozí strata hlasovacieho práva, začal sa proces, ktorý bude trvať dlho, Európsky parlament túto rezolúciu prijal, teraz to pôjde do komisie, ktorá bude rokovať s maďarskou vládou, zašle niektoré otázky a do troch mesiacov proste má Maďarsku poslať odporúčania na to, aby odstránila tie nedostatky, ktoré sme jej vytkli v tejto rezolúcii, takže to bude, potom o tom budeme znovu rokovať,...

Europoslanec vo svojom vyjadrení naráža na zdĺhavosť a komplikovanosť celého procesu od spustenia článku 7. Zmluvy o EÚ. O tento kontext opiera svoje tvrdenie, že Maďarsku nehrozí strata hlasovacieho práva v EÚ. K tomu, aby skutočne došlo k odobratiu hlasovacích práv, je nutné prejsť niekoľkými štádiami. Navyše na takýto krok je potrebný jednomyseľný súhlas Rady, ku ktorému s vysokou pravdepodobnosťou nepríde kvôli Poľsku, ktoré Maďarsku jasne deklaruje podporu. Na základe toho hodnotíme výrok ako pravdivý. Celý proces, od aktivácie článku 7 ( pdf. , s.427) až po najkrajnejšie sankcie, v podobe odobrania hlasovacích práv, obsahuje množstvo opatrení a podmienok či dokonca príležitostí napraviť nedostatky, ktoré viedli k spusteniu článku 7: "1. Na základe odôvodneného návrhu jednej tretiny členských štátov, Európskeho parlamentu alebo Európskej komisie môže Rada štvorpätinovou väčšinou svojich členov po získaní súhlasu Európskeho parlamentu rozhodnúť, že existuje jasné riziko vážneho porušenia hodnôt uvedených v článku 2 niektorým členským štátom. Pred prijatím takéhoto rozhodnutia Rada vypočuje príslušný členský štát a v súlade s tým istým postupom mu môže adresovať vhodné odporúčania." V súčasnosti je nemožné tvrdiť, že je hrozba odobratia hlasovacieho práva Maďarsku reálna. Z právneho hľadiska ju síce vylúčiť nemožno, avšak z hľadiska politického je, aj vďaka deklarovanej vzájomnej podpore Poľska, ktoré tiež čelí podobnému konaniu, momentálne nereálna. Na to, aby skutočne došlo až k obmedzeniu hlasovacích práv členského štátu je totiž, potrebný jednomyseľný súhlas všetkých ostatných členských štátov. Dátum zverejnenia analýzy: 17.09.2018 Naspäť Nahlásiť chybu

pdf. podpore


Ja som nehlasovala za odvolanie Bubeníkovej.

Anna Bubeníková, bývalá šéfka Fondu národného majetku bola odvolaná v januári 2012 v súvislosti s obvineniami v kauze Gorila. Bubeníková bola odvolaná hlasmi ministrov za SaS, KDH, Most-Híd ako aj hlasom premiérky Ivety Radičovej. Ministri za SDKÚ-DS, vrátane Lucie Žitnanskej, Bubeníkovej odvolanie nepodporili . Výrok hodnotíme ako pravdivý. V januári 2012 bola na základe podozrení zo spisu Gorila odvolaná šéfka Fondu národného majetku (FNM) - Anna Bubeníková. Podľa spisu mala údajne prijať miliónové provízie za privatizáciu v prospech finančnej skupiny Penta. Vláda ju odvolala na návrh ministra hospodárstva Juraja Miškova hlasmi ministrov za SaS, KDH, Most-Híd, za bola aj premiérka Iveta Radičová. Vtedajší predseda SDKÚ-DS Mikuláš Dzurinda označil odvolávanie Bubeníkovej za súčasť predvolebnej kampane. Ministri za SDKÚ-DS, vrátane vtedajšej ministerky spravodlivosti Lucie Žitňanskej odvolanie Bubeníkovej z postu šéfky Fondu národného majetku nepodporili . Dátum zverejnenia analýzy: 17.05.2016 Naspäť Nahlásiť chybu

nepodporili odvolaná prijať nepodporili


Mali sme najvyšší nárast verejných výdavkov v roku 2009, kedy to bolo 15,1%. Väčšina krajín rástla okolo 0 alebo dokonca znižovali.

Vychádzať budeme z porovnania Eurostatu (.pdf) pre roky 2008 a 2009, kategória Total Government Expenditure (Mikloš svoje zdroje neuvádza).

Podľa týchto dát sa výdavky krajiny ani nezvýšili o 15,1%, ale o 18,57% (výdavky v pomere k HDP v roku 2008 predstavovali 35%, v roku 2009 to bolo 41,5%, ide o zmenu 6,5 percentuálneho bodu), ani na tom ostatné krajiny neboli tak dobre, ako popisuje Mikloš.

Iba jednej krajine sa podarilo medziročne znížiť v pomere k HDP verejné výdavky (Malta o dve percentá) a iba dve krajiny dokázali udržať nárast pod piatimi percentami (Maďarsko 3,48% a Poľsko 2,77%).

Pravdou ale je, že Slovensko v tomto medziročnom porovnaní skončilo z celej EÚ s najvyšším nárastom.

z porovnania Eurostatu


A ten nárast (nezamestnanosti, pozn.) za posledný mesiac je 1,5 % je enormný a nikdy v histórii taký nebol a to sú tí pracovníci, ktorí pracovali v službách a my sme im na 2 či 3 mesiace zatvorili prevádzky.

Medzi marcom a aprílom vzrástla nezamestnanosť o 1,38 p.b., čo je najväčší nárast v histórii Slovenska. K tomuto vysokému číslu prispeli aj prepustení pracovníci v službách. Aj napriek odchýlke v údaji a faktu, že k nárastu prispeli nielen pracovníci v službách, hodnotíme tvrdenie Petra Žigu ako ešte pravdivé. Miera evidovanej nezamestnanosti narástla medzi marcom a aprílom 2020 o 1,38 percentuálneho bodu na 6,57%, čo je podľa NBS najväčší medzimesačný nárast v slovenskej histórii. K tomuto nárastu prispeli aj pracovníci v službách. Podľa údajov ÚPSVaR pracovalo (predtým než sa stali nezamestnanými) najviac ľudí práve v službách a obchode ( .xls , Tab7.) Podľa analytikov NBS dochádza k prepúšťaniu najmä v priemysle, obchode, ubytovacích a stravovacích službách. Prvé prevádzky vláda zatvorila 16. marca, výnimku dala len niektorým. Otváranie ekonomiky prebiehalo nateraz v troch fázach - 22. apríla, 6. mája a 3. júna. Niektoré predajne tak boli zavreté „ len” niečo vyše mesiaca (37 dní), iné dlhšie.

narástla nárast .xls prepúšťaniu zatvorila prebiehalo


U nás to číslo bolo najvyššie 15,5 (na prelome rokov 2004 až 2005, pozn.), najnižšie v druhom štvrťroku 2012 po tej katastrofe na daňovej správe, v druhom štvrťroku 2012. Posledný štvrťrok minulého roku sme zaznamenali číslo 13,7, čiže z 15,5 sme za 7, 8 rokov klesli na 12,5 a za rok a pol sme sa vyšplhali naspäť skoro k 14%,

Je pravdou, efektívna daňová sadzba (EDS) na najvyššej úrovni v rokoch 2004 a 2005, približne 15,5% a následne s výkyvmi klesala. Najnižšia úroveň však bola v nie v 2. štvrťroku 2012, ale v 3. a 4. štvrťroku 2012. Kolaps daňovej správy začal v januári a ukončilo ho až nabehnutie na starý systém v polovici 2. kvartálu 2012. Demagog.SK nehodnotí či kolaps na daňovej správe mal efekt na efektívnu daňovú sadzbu. Vzhľadom na to, že sa mýli o jeden kvartál, ktorý je vzhľadom na kontext výroku dôležitý, výrok hodnotíme ako nepravdivý. Ročný vývoj efektívnej daňovej sadzby (EDS) bol podľa údajov Inštitútu finančnej politiky (IFP) v rokoch 2004-2005 na úrovni 15,4% až takmer 16% - v závislosti od druhu upravenej bázy EDS a následne hodnota EDS postupne klesala. Ak by sme brali bázu domácej spotreby, tak by bola až na úrovni takmer 16%. Demagog.SK nemá k dispozície údaje za štvrťroky, no číslo z prelomu rokov 2004 a 2005 sa pohybovalo na približnej úrovni 15,5%, ako tvrdil Peter Kažimír.

efektívnej daňovej sadzby
údajov
prognóza
IFP
nastal
ukončilo
IFP


Vy ste si napočítali do tej rezervy, že vystúpi 60 000 ľudí z druhého piliera.

Tvrdenie I. Švejnu na základe dostupných informácií hodnotíme ako pravdivý.

V návrhu štátneho rozpočtu na rok 2012 je zakomponovaná rezerva na otvorenie II. piliera (. pdf ,s.41): "V nadväznosti na viaceré zásadné legislatívne opatrenia v oblasti starobného dôchodkového sporenia sa vytvára rezerva na otvorenie druhého dôchodkového piliera vo výške indikatívnej alokácie prostriedkov v sume 229,1 mil. eur v roku 2013 , 17,6 mil. eur v roku 2014 a 18,5 mil. eur v roku 2015."

Tlačová správa strany SMER z 10. októbra 2012 uvádza:

"Celkovo 229 miliónov eur má pritiecť vďaka opätovne otvorenému druhému dôchodkovému pilieru , pričom až začiatkom budúceho roka budú jasné celkové čísla vystúpených a presná výška takto získaných peňazí."

Stanoviska strany SMER z 13. augusta 2012 uvádza:

"Dôjde aj k otvorenie II. piliera. Ministerstvo predpokladá, že z neho vystúpi 60 000 Slovákov , naopak, vstúpiť by podľa priemerných odhadov malo 10 000 ľudí."

Z uvedeného stanoviska vyplýva, že Ministerstvo práce pracovalo z odhadom, že až 60 000 ľudí vystúpi z II. piliera.

pdf SMER Stanoviska


...vláda predkladá do parlamentu rozpočet na tri roky,..v tých ďalších rokoch ten rozpočet.. obsahuje nulové navýšenie peňazí aj do vysokých škôl aj do základných a stredných škôl v rokoch 2017 a 2018..

Tabuľka, ktorá je súčasťou Návrhu štátneho rozpočtu na roky 2016-2018 , je dôkazom nulového navýšenia výdavkov regionálneho školstva a verejných vysokých škôl na Slovensku pre obdobie rokov 2017 a 2018. Výrok preto hodnotíme ako pravdivý.


Galko podal 17 trestných oznámení na rezorte, ktorý po vašom nominantovi bol v úplnom chaose.

Na základe poskytnutého materiálu Ministerstva obrany datovanému k 30. novembru 2011, je skutočne pravda, že ministerstvo do daného dňa poskytlo 17 trestných oznámení. Podľa informácií, ktoré zverejnila agentúra TASR v novembri 2011 (v období, v ktorom bol Galko odvolaný), Richard Sulík uviedol, že minister Galko inicioval 14 trestných oznámení. Tento nepresný počet uviedol aj sám Ľubomír Galko v relácii O 5 minút 12 (jeho výrok je dostupný v archíve Demagog.sk ). (odôvodennie bolo zmenené 28.11.2013, pravdivostná hodnota bola zmenená z nepravda na pravda). Dátum zverejnenia analýzy: 21.05.2012 Naspäť Nahlásiť chybu

materiálu
TASR
archíve Demagog.sk


Kaliňák: Vysvetlite mi, pán poslanec, teraz, ako ste konali, keď tam predseda vlády Dzurinda zamestnal svojho brata? Beblavý: Ja som vtedy nebol ani členom strany, dokonca ani v žiadnej funkcii.

Známa kauza " Vláčiky " sa udiala v roku 2001, teda počas 1. Dzurindovej vlády, kedy železnice vyhlásili tender na dodávku 35 súprav, vtedy predsedom výberovej komisie bol premiérov brat Miroslav Dzurinda. Podľa portálu politikaopen.sk poslanec Miroslav Beblavý bol členom strany SDKÚ-DS od roku 2009. V roku 2002- 2006 zastával funkciu štátneho tajomníka. To bolo až v 2. Dzurindovej vláde. Podľa dostupných informácii Beblavý nezastával žiadnu funkciu a nebol členom SDKÚ-DS v čase kauzy. Pred nástupom do strany zastával Beblavý funkciu štátneho tajomníka na Ministerstve práce, sociálnych vecí a rodiny SR v rokoch 2002-2006, predtým pôsobil ako riaditeľ Inštitútu pre dobre spravovanú spoločnosť a vedúci projektov v Inštitúte pre ekonomické a sociálne reformy.

Vláčiky

politikaopen.sk


Samozrejme, že bol potrebný krok v máji minulého roku. Ja som vás už vtedy upozorňoval, vtedajšieho ministra vnútra, že ten návrh, ktorý ste predložili, je potrebné zmeniť, aby sa netýkal našich občanov, ktorí dlhodobo alebo trvalo žijú v Kanade, v Amerike, a nebrali sme im naše občianstvo. To ste vtedy odmietli, nie, musíme rýchlo.

Počas parlamentnej schôdze, kedy sa návrh prijímal, Lipšic povedal (je nutné vyhľadať vo štvrtom volebnom období deň 26.5. a je to v čase 11.44- 12.29): Prejdem k meritu veci. Najskôr chcem povedať, že poslanci za KDH tento návrh novely zákona podporia. (Potlesk.) Chápem, že je to reakcia. Reakcia na politiku budúcej maďarskej vlády a preto sa ani nedá našej vláde vyčítať, že vyťahuje maďarskú kartu. Naša vláda reaguje a politika Viktora Orbána pomáha našej vláde prekryť škandály, ktoré takmer každý týždeň vyplávajú na povrch. Viktor Orbán svojou nacionalistickou politikou súčasnej vláde výrazne pomáha. Pán poslanec Brocka, keď reagoval na pána poslanca Rafaja, povedal asi to, že Viktorovi Orbánovi by pokračovanie dnešnej vládnej koalície vyhovovalo. Ja s tým súhlasím. Dnešná vládna koalície je aj z pohľadu medzinárodného slabšia, čo by umožňovalo na medzinárodnom poli Viktorovi Orbánovi vyznieť silnejšie. Viktor Orbán s predchádzajúcou vládou už raz prehral. A v tomto sú pre mňa dôležité skutky. ... Vyjadrím sa aj k samotnému obsahu návrhu zákona, ktorý považujem za súladný s ústavou. Najskôr by som možno povedal, že zatiaľ, zatiaľ považujem reakcie našej vlády za pomerne dobré a odporúčal by som. ale myslím že by bolo dobré, keby tie reakcie boli síce tvrdé, ale slušné. Nemyslím si, že našu pozíciu posilňujú slová o tankoch, slová o militarizácii, práve naopak, to posilňuje pozície Viktora Orbána. Hovoriť o obranyschopnosti za situácie, kedy táto vláda aj hlasovaním poslancov všetkých vládnych strán znížila rozpočet našej armády na absolútne minimum, na čo som v parlamente upozorňoval na jeseň, kedy jediný rezort, ktorý dostal menej ako minulý rok bol rezort obrany, v tejto situácii považujem takéto slová za úplne rozporné so skutkami. Táto vláda, vláda práve naopak svojimi skutkami obranyschopnosť Slovenskej republiky ohrozuje. Čo sa týka samotného, samotného návrhu zákona, existovali určité polemiky, do akej miery naša ústava umožňuje odňatie štátneho občianstva. V tomto je naša úprava a česká ústavného práva rovnaká . Podľa nášho článku 5 odsek 2 nikomu nemožno odňať štátne občianstvo proti jeho vôly. V tom prípade však ide o dobrovoľný akt, kedy si niekto vyžiada dobrovoľne a slobodne štátne občianstvo iného štátu a s tým je spojený právny následok straty štátneho občianska Slovenskej republiky. Keďže ide o identickú ústavnú a pôjde o identickú zákonnú úpravu ako je v Českej republike, myslím si, že spĺňa všetky ústavné parametre . Mohol by tam byť len problém, kedy by nejaký iný štát priamo zo zákona, bez dobrovoľnej žiadosti, pridelil občianstvo občanom Slovenskej republiky, v takom prípade by to bol problém, ale tuná problém žiaden nevyvstáva. Rovnako nevyvstáva podľa mojej mienky právny problém ani v súvislosti s poslancami, aj keď ja by som nebol rád, keby sme dnes príliš kreslili situáciu, čo sa stane, ak niektorí z poslancov Národnej rady využije takúto možnosť, ale ústava to poznám, mandát poslanca zaniká aj keď stratí voliteľnosť a predpokladám voliteľnosti okrem iného je aj občianstvo Slovenskej republiky. Čiže právny problém tam podľa mojej mienky nevzniká. Z uvedeného dôvodu poslanci KDH tento návrh novely zákona v prvom aj druhom čítaní podporia. Po nástupe do vlády však podporoval takú podobu zákona, "ktorý by eliminoval účinky maďarského zákona a zároveň nespôsoboval komplikácie slovenským občanom s trvalým pobytom v zahraničí." ( ČTK ) Lipšic v máji s návrhom Smeru súhlasil. O návrhu na "zmiernenie" negatív Ficovho zákona o občianstve hovorilo v máji SDKÚ .

Lipšic povedal
ČTK
hovorilo v máji SDKÚ


Nám pribudlo za to obdobie 250 tisíc nových pracovných miest.

Údaje o zamesnanosti eviduje Sociálna poisťovňa. Demagog.SK požiadal o vyjadrenie komunikačný odbor ministersva práce aj poisťovňu. Ministerstvo odkazuje na čísla poisťovne za apríl 2012 a október 2017: v apríli 2012 evidovala Sociálna poisťovňa 1 696 655 riadnych zamestnancov a v októbri 2017 ich bolo 1 953 465. Zmena je tak vo výške 256 810 nových pracovných miest. Výrok hodnotíme ako pravdivý. Dátum zverejnenia analýzy: 27.11.2017 Naspäť Nahlásiť chybu


Slovensko nestáli záchrany bánk a cena eurovalu ani euro. Prispievame do Európskeho záchranneho mechanizmu, ktorý funguje ako Medzinárodný menový fond. Nestratili sme ani euro voči Grécku alebo niekomu inému.

V podobných súvislostiach sa vyjadroval napr. P. Frešo v diskusii O 5 minút 12 zo dňa 20. mája 2012. Pre zhrnutie platí, že Slovensko odviedlo do ESM už 131,80 mil. eur, prvú splátku z celkového objemu 660 miliónov eur. Táto časť predstavuje čiastočne splatenie nášho celkového podielu na kapitále ESM hotovostným vkladom.

O 5 minút 12
ESM
podobné
O 5 minút 12


Aká je u nás absolútna hodnota výberu na dani z príjmu právnických osôb? To sú dve a pol miliardy, ak sa nemýlim, 2,6 miliardy eur.

Podľa aktuálneho rozpočtu 2016 - 2018 (.pdf,s.23) verejnej správy bol výber pri dani z príjmov právnických osôb v roku 2013 vo výške 1,99 miliardy eur a v roku 2014 vo výške 1,91 miliardy. Rozpočet na roky 2016 - 2018 ako prognózu pre rok 2015 uvádza hodnotu 2,64 milióna eur. Rozpočet ďalej uvádza prognózu pre rok 2016 vo výške 2,82 miliardy eur. Keďže Kollárov údaj je približne rovnaký ako údaj uvedený v rozpočte pre rok 2015, hodnotíme výrok ako pravdivý.

rozpočtu 2016 - 2018


Pán Matovič, 3 roky ste vládli, za vašej vlády boli vojaci posielaní na hranice Slovenskej republiky proti občanom Slovenskej republiky, za vašej vlády chudáci policajti buzerovali občanov na okresoch, za vašej vlády nemohli ísť ľudia páliť sviečky svojim blízkym, okolo detských ihrísk boli natiahnuté pásky a deti nechceli dať do škôlky. Urobili ste z nášho zdravia experiment a zatiahli ste Slovensko do vojenského konfliktu.

Milan Uhrík vo výroku odkazuje najmä na opatrenia, ktoré boli prijímané ako reakcia na pandémiu koronavírusu. Aj keď niektoré rozhodnutia boli kritizované , pretože boli prijaté v podobe politického kompromisu , opatreniami sa vždy zaoberal orgán zložený z vedcov a odborníkov. Počas prvej vlny pomáhal so zvládnutím pandémie permanentný krízový štáb, v ďalšej vlne namiesto neho zasadala pandemická komisia na ministerstve zdravotníctva, ústredný krízový štáb a konzílium odborníkov.

Milan Uhrík vo výroku úplne opomína vplyv, ktorý tieto opatrenia mali na zdravie a život občanov ako aj samotný fakt, že svet bojoval s pandémiou, ktorej len na Slovensku denne podľahli desiatky ľudí. Navyše hovorí o zatiahnutí Slovenska do vojenského konfliktu, napriek tomu, že Slovensko sa v žiadnom konflikte nenachádza. Výrok preto hodnotíme ako zavádzajúci.

Slovensko podobne ako iné krajiny sveta aplikovalo v priebehu troch vĺn pandémie široké spektrum rozličných opatrení. Opatrenia boli zamerané najmä na obmedzenie pohybu a kontaktu medzi obyvateľmi ako aj na elimináciu šírenia vírusu a v neposlednom rade zaviedlo cielené opatrenia ako karanténa či trasovanie a testovanie. ( pdf , str. 94)

Počas pandémie rozhodla vláda napríklad o vyčlenení profesionálnych vojakov na hranice Slovenskej republika. Vojaci pomáhali s kontrolami na hraničných priechodoch a s podporou informačnej kampane v súvislosti so šírením koronavírusu COVID-19 v zmiešaných hliadkach príslušníkom Policajného zboru. Vláda SR rozhodla pre tento účel o vyčleneniť až do 500 príslušníkov ozbrojených síl.

V rámci protiepidemických opatrení nariadila vláda aj obmedzenie mobility medzi okresmi. Na kontrolu opatrení boli nasadení na hraniciach okresov vojaci aj policajti.

V súvislosti s pandemickou situáciou vyhlásila vláda v októbri a novembri roku 2020 núdzový stav a zákaz vychádzania . Návšteva cintorínov sa medzi výnimkami nenachádzala a preto museli občania na "dušičky" zostať doma.

V niektorých mestách, kde bola pandemická situácia najhoršia samosprávy pristúpili k obmedzeniu prístupu na verejné priestranstvá, mimo iné aj detské ihriská. V Banskej Bystrici zakázali vstup do areálov detských ihrísk. Radnica krok obhajovala nemocnicami plnými chorých na Covid. Detské ihriská musel zatvoriť aj Trenčiansky kraj. Neskôr, keď to pandemická situácia dovolila, boli detské ihriská opätovne otvorené .

Jedným z krízových opatrení, ktoré boli zavedené počas pandémie bolo aj zatvárania škôl. Materské školy a prvý stupeň základných škôl sa vláda snažila udržať otvorené aj v pandemickej situácii. Napriek tomu v niektorých samosprávach museli byť zatvorené aj tie.

Na našej východnej hranici vo februári 2022 eskaloval vojnový konflikt, ktorého počiatku siahajú ešte do roku 2014, kedy Ruská Federácia anektovala Krymský polostrov. Ukrajina ako napadnutý štát má podľa článku 51 Charty OSN právo na sebaobranu ako aj na dodávky vojenského materiálu od iných štátov. ( pdf , str. 1) Takúto požiadavku vyslyšalo množstvo štátov vrátane Slovenska , čo však z týchto štátov nerobí účastníkov tohto konfliktu.

kritizované
kompromisu
pomáhal
pdf
rozhodla
nariadila
nasadení
zákaz vychádzania
zakázali
zatvoriť
otvorené
zatvárania
niektorých
samosprávach
eskaloval
anektovala
pdf
množstvo štátov
Slovenska


Ja len zopakujem, že som dostal nebytový priestor... Bol som v podnájme a keď dostali ponuku na odkúpenie všetci obyvatelia domu, tak som túto ponuku prijal a zákonnú cenu zaplatil.

Dostupné zdroje napr. SME , HN , však hovoria, že išlo o bytové priestory, presnejšie o štvorizbový byt , teda nie o nebytové priestory ako hovorí Figeľ. Aj bytový priestor mohol byť v zlom stave a vyžadujúci si rekonštrukciu a investície, nemusel to ale byť hneď nebytový priestor (čím by mohol Figeľ chcieť navodiť dojem, že on nedostal byt, ale nejaký sklad).

SME
HN
štvorizbový byt


Máme tu zásah polície 14. 11. v Hlohovci, kedy podozrivého prišli zatknúť k nemu domov, zastrelili mu psa, o pár hodín ho prepustili a vrátili ho späť.

Na Facebooku bol uverejnený status , ktorý opisoval policajný zásah, pri ktorom malo „12 príslušníkov NAKA“ zadržať brata autorky statusu. Zásahová jednotka mala počas akcie zastreliť psa, ktorý podľa autorky statusu nikoho „neohrozoval a nie je bojové plemeno“. Autorka uvádza, že všetky osoby, ktoré boli zadržané, „boli následne prepustené a nikto nebol obvinený“. Keďže sa nám nepodarilo pravdivosť týchto informácii nezávislo overiť, výrok hodnotíme ako neoveriteľný.

Autorka statusu sa pre Demagog.sk vyjadrila, že vec nechce medializovať.

Redakcia Demagog.sk požiadala o informácie k prípadu tiež ministerstvo vnútra a obvodné oddelenie policajného zboru v Hlohovci.

status


(...) posledné kolektívne vyjednávanie o mzdách učiteľov skončilo na konci roku 2015 a k 1. januáru 2016 sa zvyšovali platy učiteľov o ďalšie 4 %.

Odborový zväz pracovníkov školstva a vedy vydal 8. decembra 2015 stanovisko , v ktorom uvádza, že "kolektívne vyjednávanie pre rok 2016 je ukončené, a jeho výsledkom je dohoda sociálnych partnerov na valorizácii platov pre všetkých zamestnancov verejnej a štátnej služby rovnako o 4 %." Kolektívna zmluva vyššieho stupňa bola podpísaná 28. októbra 2015. Fico teda hovorí pravdu o štyroch percentách, pričom taktiež vyjednávanie skončilo na konci roku 2015. Výrok hodnotíme ako pravdivý. Téme platov učiteľov sme sa venovali aj v tejto diskusii , o dohodnutých štyroch percentách hovoril vtedy predseda Odborového zväzu pracovníkov školstva a vedy Pavel Ondek.

stanovisko
Kolektívna zmluva
diskusii


Prevažná väčšina našich členov nikdy nebola členom inej politickej strany.

Demagog.SK nezistil z nezávislého zdroja či väčšina súčasných členom politickej strany Sieť skutočne nikdy nebola v žiadnej inej politickej strane. Jediná informácia, ktorá to potvrdzuje je vyjadrenie Dubéciho. "Takmer polovica záujemcov (48 percent) je vo veku do 34 rokov, až 80 percent záujemcov nikdy v minulosti nebolo v politickej strane a najväčšia časť potenciálnych členov pochádza z Prešovského a Košického kraja. Prihlášku vyplnili záujemcovia zo 76 okresov Slovenska," informoval Dubéci.

vyjadrenie predsedníctva


Ďalší graf: my oproti Číne, Indii USA, Japonsku, Indii zaostávame z hľadiska rastu produktivity. V našich krajinách nerastie produktivita, alebo rastie, ale oveľa pomalšie.

Ján Oravec cituje Business Europe Reform Barometer (.pdf), uverejnený 13. marca 2014:

Business Europe Reform Barometer


Mesto hospodári s obrovským množstvom zdrojov 67 miliónov eur, skoro 2 miliardy v bývalých korunách.

Na základe rozpočtu schváleného mestským zastupiteľstvom, mesto hospodári v roku 2014 so sumou približne 71 miliónov eur, keď pôvodne na rok 2014 bolo rozpočtovaných 67 miliónov eur. Vzhľadom na to, že sedí suma pôvodne schváleného rozpočtu na rok 2014, výrok hodnotíme ako pravdivý. Mestské zastupiteľstvo v Žiline schválilo v júni 2014 rozpočet (.pdf, s.1) na rok 2014, kde celkové rozpočtové výdavky predstavovali sumu 67 mil. eur. Následne po viacerých zmenách predstavovali výdavky viac ako 71 mil. eur.

rozpočet 2015 záverečného


A pána Hrivňáka, pána Hrivňáka pardon, tak teraz idú na tú koaličnú radu tesne päť minút pred dvanástou so štyrmi kandidátmi. Každá politická strana so svojim, čo dokazuje to, že tu už nejde o nejaký dohovor, ale že tu ide o nejaké záujmy stranícke v tomto prípade, že každá strana si presadzuje svojho kandidáta.

19.11. koalícia oznámila , že sa začali rozhodovať medzi 4 kandidátmi.

koalícia oznámila


To, čo som považovala a nielen já, ale aj pán predseda Sulík za etický problém a konflikt záujmov bol okamih podpisu ďalšej zmluvy po nástupe novej vlády

Premiérka Iveta Radičová 17. septembra na brífingu vo Vysokých Tatrách doslova povedala : "Moje stanovisko je jednoznačné, považujem to za konflikt záujmov." Spravila tak potom, čo denník SME prišiel s informáciou, že Firma Hayek Consulting, ktorej spolumajiteľmi boli súčasný štátny tajomníci Ivan Švejna (Most-Híd) a Martin Chren (SaS), podpísala iba niekoľko dní po nástupe novej vlády zmluvu na 8100 eur s Národnou agentúrou pre rozvoj malého a stredného podnikania, ktorá patrí pod ministerstvo hospodárstva. Martin Chren na tomto ministerstve zastáva funkciu štátneho tajomníka, rovnakú funkciu zastáva Ivan Švejna na ministerstve dopravy. Zákazka medzi agentúrou ministerstva hospodárstva a firmou Hayek Consulting bola uzavretá 21. júla, kedy boli obaja štátni tajomníci ešte stále spolumajiteľmi firmy. Neskôr (16. Augusta) firma Hayek Consulting túto zmluvu vypovedala.

povedala SME


...Rusko je veľmi dôležitý partner (EÚ, pozn.) z hľadiska napríklad energetických nosičov, Rusko je veľmi dôležitý partner z hľadiska bezpečnostného, (...).

Európska služba pre vonkajšiu činnosť ( ESVČ ) na svojej oficiálnej stránke uvádza , že "Rusko je najväčším dovozcom ropy, plynu, uránu a uhlia do Európskej únie. Podobne EÚ je zďaleka najväčším obchodným partnerom Ruskej federácie." Čo sa týka bezpečnostného hľadiska, posilnená spolupráca je najmä v odvetví boja proti obchodovaniu s ľuďmi, praniu špinavých peňazí, počítačovej kybernetiky a financovania terorizmu, pričom v otázke terorizmu EÚ a Ruská federácia organizujú pravidelné stretnutia odborníkov. Z uvedeného vyplýva, že Rusko je dôležitým partnerom Európskej únie v oblasti energetiky a bezpečnosti, výrok preto hodnotíme ako pravdivý.

ESVČ uvádza


Slovensko nie je ani krajinou vstupu tejto masovej vlny imigrantov, ani nepatríme k cieľovej krajine ich záujmu. V skutočnosti máme takmer nulovú skúsenosť a každý rok minimálny počet udelených azylov.

Slovensko udeľuje azyl naozaj len minimálnemu počtu osôb. Od roku 2010 bolo azyl udelený len 92 žiadateľom, z počtu 2610 žiadostí. V susednom Rakúsku bolo medzi rokmi 2010 až 2013 udelených 6185 azylov . Slovensko sa teda podieľa len minimálne na prijímaní imigrantov do EÚ. Výrok Andreja Kisku je pravdivý.

udelených

26 467 imigrantov

Talianska viac než 1,5 milióna imigrantov

2,5 miliónom imigrantov


...to (výberové konania na riaditeľov nemocníc, pozn.)  bolo málo transparentné na to, aby bol väčší záujem o tie pozície, na ktoré ste robili výberové konania, konštatovala to aj Transparency International. Vieme, že na jeden post sa hlásilo v primere 1,5 uchádzača (...).

Výrok sa týka Druckerových nominácií do vedenia niekoľkých nemocníc na Slovensku. Na základe informácií uverejnených na stránke Transparency International Slovensko môžeme považovať tento výrok za pravdivý. Či by bol však väčší záujem o pozície je len subjektívnym tvrdením Krajčího, ktoré neoverujeme. Výberové konania sa týkali obsadenia členov štatutárneho orgánu niekoľkých nemocníc na Slovensku. Niektoré z nich sú už aj ukončené, iné ešte čakajú na víťaza. Na stránke Ministerstva zdravotníctva SR sú uverejnené ukončené výberové konania ako aj tie práve prebiehajúce . Už na vyššie uvedenej stránke Ministerstva zdravotníctva SR, v časti, kde sú uverejnené výsledky jednotlivých výberových konaní môžeme zhodnotiť slabý záujem o tieto posty. Na nízku transparentnosť týchto výberových konaní upozorňuje aj Transparency International Slovensko , ktorej víziou „je krajina s transparentnými a zodpovednými ľuďmi a inštitúciami bez korupcie.“ Transparency nielen informovala a sledovala túto situáciu, ale takisto adresovala ministerstvu odporúčania týkajúce sa zväčšenia transparentnosti a dôveryhodnosti daných výberových konaní. Skutočne uvádzajú, že po prvých zverejnených výsledkoch výberových konaní sa na pozíciu v priemere hlásilo 1,5 uchádzača .

Transparency International Slovensko
ukončené
prebiehajúce
Transparency International Slovensko
1,5 uchádzača


Totižto napríklad v Seredi naše štatisticky sú také, že tam je všetko v poriadku. Nie je tam žiadna trestná činnosť, ľudia by mali byť spokojní. Ale ľudia majú úplne opačný pocit.

Verejne dostupné policajné štatistiky nanešťastie vedú hodnoty po krajoch.

policajné štatistiky


Čísla hovoria o rekordne nízkej inflácii

Podobný výrok sme už overovali v relácii V politike z 15. septembra 2013.

Uvádzame vývoj inflácie CPI (zdroj: časové rady IFP ):

Vývoj harmonizovaného indexu spotrebiteľských cien možno pozorovať v nasledujúcom grafe:

V politike
časové rady IFP
Eurostat
správe IFP


aj  s tým testovaním, tak pán Matovič tu v marci sľuboval 5000 denne, a teraz konečne sa dostali 3. septembra na 4700, pritom pár dní predtým to bolo dramaticky menej,

Igor Matovič sľuboval v marci 3000 - nie 5000 testov na koronavírus denne. Úroveň 4700 testov denne dosiahlo Slovensko aj v apríli, máji a začiatkom júna - nie až 3. septembra, ako to podsúva tvrdenie Ľuboša Blahu. Preto ho hodnotíme ako nepravdivé. V druhej polovici marca nastupujúci premiér Igor Matovič oznámil , že štát zvýši kapacitu testovania na koronavírus na 3000 testov denne. Predtým zdravotníci otestovali od 200 do 450 vzoriek denne. Prvýkrát stúpol počet testov na 3000 v polovici apríla, koncom tohto mesiaca štát denne otestoval aj 5400 vzoriek. S ústupom pandémie, ktorý súvisel s drastickými opatreniami (obmedzovanie pohybu, zatváranie hraníc), klesal v máji a júni aj počet testov. Stúpať začal opäť v auguste, kedy sme v druhej polovici mesiaca testovali okolo 4000 vzoriek denne. Od. 29. augusta do 2. septembra zdravotníci spravili od 1900 po 3500 testov denne. 3. septembra urobili vyše 4700 testov. „Ja som vo svojom výroku upozornil, že pár dní predtým (3. septembrom – pozn.) to bolo dramaticky menej ako marketingových 4700. Rozdiel medzi 1900 až 3500 verzus 4700 mi príde dramatický a upozorňujem tým na marktingové zneužitie témy pánom (Michalom) Šipošom – je to pravdivé a legitímne,” uviedol Ľuboš Blaha pre Demagóg.SK. Na nepravdivý údaj 5000 (sľúbených testov) denne, ani na fakt, že úroveň 4700 zdravotníci dosiahli už aj pred 3. septembrom, nereagoval.

oznámil otestovali stúpol aj testovali urobili


Na druhej strane si treba povedať, že takmer gro štátov (EÚ, pozn.) dneska je predĺžené, že sa blížia k bankrotu, k zóne stopercentného zadlženia a dneska prekročia 85 %, takmer všetky štáty v priemere.

Podľa údajov Eurostatu sa nad hranicou zadlženosti 85 % HDP nachádza iba šesť členských štátov EÚ. Naopak až 21 štátov dosahuje nižšie zadlženie ako 85 % HDP. Výrok Andreja Danka preto hodnotíme ako nepravdivý.

Podľa najnovších údajov Eurostatu z 22. apríla 2024 sa nad hranicou zadlženia 85 % HDP nachádza šesť členských štátov EÚ. Najvyšší dlh v pomere k HDP z členských krajín má Grécko (161,9 %), naopak, najnižší verejný dlh zaznamenalo Estónsko (19,6 %). Okrem Grécka má dlh vo výške viac ako 85 % HDP aj Taliansko (137,3 %), Francúzsko (110,6 %), Španielsko (107,7 %) a Belgicko (105,2 %) a Portugalsko (99,1 %). Pod hranicou zadlženosti 85 % sa nachádza až 21 členských krajín vrátane Slovenska.

Celkovo sa dlh štátov Európskej únie nachádza na úrovni 81,7 % HDP a dlh štátov Eurozóny na úrovni 88,6% HDP.

Priebežné správy hovoria aj o tom, že sa celkový európsky dlh znižuje. V správe o treťom kvartáli zverejnenej 22. januára 2024 sa európsky dlh znížil z 84,6% na 82,6% (s.1, pdf .), rovnako sa znižoval aj v správe o druhom kvartáli (z 85,9% na 83,1%) (s.1, pdf .).

údajov nachádza pdf pdf


Na ministerstve práce a sociálnych vecí, ako aj na inšpektorátoch práce sú zriadené takéto linky (na ktoré sa môžu ľudia obracať s pracovno-právnymi problémami, pozn.) a budeme ich posilňovať toľko, koľko bude treba, aby každý občan si vedel odkonzultovať, že v akom prípade ako má postupovať.

Ministerstvo práce posilnilo pre koronavírus a s ním súvisiace opatrenia komunikáciu s občanmi. Zriadilo infolinku aj špeciálne emailové adresy. Extra infolinka je aj na webe, cez ktorý môžu občania a firmy žiadať štát o (sociálnu) pomoc. Inšpektorát práce uvádza kontakty na miestne oddelenia, ktoré majú osobitné telefónne linky poskytujúce poradenstvo v pracovnoprávnej oblasti. Tvrdenie Milana Krajniaka preto hodnotíme ako pravdivé.

posilnilo Zriadilo Extra kontakty


V tej istej chvíli sme v situácii, kedy verejnoprávne médium zlúčené nemá žiadnu svoju radu, nemá kontrolný orgán.

Vznikom Rozhlasu a televízie Slovenska zanikli k 1. januáru 2011 doterajšie kontrolné rady STV a SRo. Zákon predpokladá vznik novej, deväť člennej rady dohľadu, ktorej členov poslanci NR SR ešte len majú zvoliť. V súčasnosti teda žiadna kontrolná rada neexistuje.

zanikli Zákon


Druhé klamstvo, že vraj už komisia za vlády Roberta Fica odporučila práve, aby sa prenajala budova firme pána Ščurku, čo ste nevedeli nijakým spôsobom doložiť.

Na tlačovej besede Daňového riaditeľstva , konanej dňa 11. apríla 2011, generálny riaditeľ M. Mikulčík okrem iného povedal, že: "...tento proces výberu budovy pre daňové orgány v meste Košice nie je nový. V podstate začal 13. marca 2008, kedy komisia ministerstva financií, to znamená vtedajšej vlády, doporučila na základe výberu a analýz práve budovu na ulici Rozvojovej, teda budovu, ktorá je vo vlastníctve Nitra Invest ako budovu pre budúce daňové orgány aj po zlúčení daňových úradov..." SME overovalo niektoré tvrdenia, s ktorými prišiel M. Mikulčík, medzi nimi aj toto a prišlo s nasledujúcimi zisteniami: "Komisia neriadila žiadny výber," tvrdí bývalý generálny riaditeľ I. Šulaj (SMER). Podľa SME jeho slová potvrdzuje zápisnica komisie, ktorú včera poskytlo Daňové riaditeľstvo. Komisia sa zaoberala možnosťou, či by daniarom vyhovovala budova na periférii Košíc, na Rozvojovej ulici, avšak definitívne odporúčanie nedala. Mikulčík na tlačovej besede napriek absencii zmienky v zápisnici tvrdil opak. "Bol zápis komisie, odporúčanie jednoznačné, ktoré vlastne malo byť dotiahnuté až do podpisu zmluvy."

tlačovej besede Daňového riaditeľstva


Pán Kaliňák, musím reagovať. V prvom rade musím povedať, že robím presne to, čo sme sľúbili. Pretože toto nie je nový problém na súdoch. My sme sľúbili vo volebnom programe SDKÚ-DS, že dáme preč zo súdnictva bratstvá aj politiku.

22. 06. 2009 : Volebný program SKDÚ : 3.2. Spravodlivé súdníctvo "Súdy a súdnictvo nemôžu ovládať bratstvá, ani politika. Súdy sa musia otvoriť verejnej kontrole."

22. 06. 2009


Je třeba říci, že ten zákon (o exekucích, pozn.), který byl zmetkem, vznikl za vlád sociální demokracie. Sociální demokracie tady do roku 2006 vládla, a s tím zákonem nic neudělala. Já jsem první ministr, který se snaží v novelách ten zákon zpřesnit. To znamená, moje odpovědnost je od roku 2006 a od té doby se ta právní úprava vyvíjí.

Zákon (120/2001 Sb.) o exekutorech a exekuční činnosti (exekuční řád) byl skutečně přijat a aplikován do českého práva v době vlády ČSSD. Tento zákon byl novelizován v roce 2007, kdy byl Jiří Pospíšil ministrem spravedlnosti. Další novela tohoto zákona vstoupila pak v účinnost v době vlády Jana Fischera a ministryně spravedlnosti Daniely Kovářové (2009), nicméně je pravděpodobné, že práci na této novele začal již v té době exministr Pospíšil a jeho aparát.

Zákon


Všade, kde sa pristúpilo k tomu, že sa siahlo na druhý pilier, sú to opatrenia dočasné a sú presne limitované. Sú jasne zadefinované, dokedy budú platiť.

Zdroje Európskej komisie explicitne uvádzajú, že krajiny, ktoré z dôvodu krízy siahli na druhý pilier, tak urobili dočasne. Príklady Poľska a Litvy to dokazujú. Výrok preto hodnotíme ako pravdivý. Podľa analýzy Európskej komisie, v mnohých krajinách, kde sa v nedávnej dobe zaviedol kombinovaný systém sporenia na dôchodky, t.j. kombinácia štátom vyplácaných dôchodkov so systémom dôchodkového pripostenia financovaného zo súkromných zdrojov, nastali problémy, ktoré bolo potrebné riešiť. "Tieto krajiny vytvorili úplne novú zmes verejnej regulácie a súkromného riadenia európskych dôchodkov, hoci vo väčšine týchto prípadov prechod ešte nie je ukončený a je potrebné urobiť niektoré dôležité politické rozhodnutia. " ( Súkromné dôchodkové systémy — Ich úloha pri zabezpečení primeraných a udržateľných dôchodkov , pdf., str.7) "Pre náhle prepuknutie nebývalej finančnej krízy na jeseň v roku 2008 a následný hospodársky pokles utrpeli kapitálovo kryté dôchodkové systémy výrazný pokles účtovnej hodnoty aktív, z čoho sa ešte musia spamätať. Ako znázorňuje graf OECD uvedený vyššie, európske dôchodkové fondy mali už k novembru 2008 negatívnu návratnosť svojich investícií vo výške 15 až 35 %. Následný prudký hospodársky pokles a rýchlo rastúca nezamestnanosť zmarili nádejné očakávania, že rýchly rast umožní aktívnym zárobkovo činným osobám vytvoriť ďalšie kapitálovo kryté dôchodky pre seba a súčasne financovať dôchodky svojich rodičov a starých rodičov. Mnoho ambicióznejších krajín muselo prehodnotiť svoje plány a dočasne presunúť časť príspevkov z kapitálovo krytého systému naspäť do priebežného dôchodkového systému. Tým sa predĺžila doba tvorby dôchodkových fondov. " (tamtiež, str. 25) Podľa Bielej knihy Európskej komisie (.doc) urobili vybrané krajiny v súvislosti s najnovšími zmenami dôchodkových systémov tieto opatrenia: Litva - Na základe reformy z roku 2011 sa do roku 2026 zvýši vek odchodu do dôchodku pre mužov aj ženy na 65 rokov. Príspevky na sociálne poistenie do povinného kapitalizačného dôchodkového systému sa znížili z 5,5 % na 2 % s možnosťou ich opätovného zvýšenia po skončení krízy a na základe rozhodnutia vlády. ( str.36) Poľsko - V roku 2009 boli zavedené prechodné dôchodky. Nahrádzajú predčasné dôchodky a obmedzujú k nim prístup pre určité kategórie pracovníkov. Ide o dočasné riešenie pre pracovníkov, ktorí začali pracovať v osobitných podmienkach pred rokom 1999. Príspevok do príspevkovo definovanej schémy sa v roku 2011 znížil zo 7,3 % na 2,3 % hrubej mzdy. Rozdiel bol prevedený do systému priebežného financovania dôchodkového zabezpečenia (PAYG). Príspevok sa bude postupne zvyšovať, kým v roku 2017 a v nasledujúcich rokoch nedosiahne 3,5 %. Znovu zvolená vláda navrhla zvýšiť súčasný vek odchodu do dôchodku 65/60 rokov (M/Ž) na 67 rokov, a to od roku 2013 do roku 2020 (pre mužov) a 2040 (pre ženy). (str.39).

Bielej knihy


Ivan Gašparovič konal veľmi správne, a veľmi zodpovedne, že komunikoval, trikrát telefonoval s prezidentom Janukovyčom na Ukrajine, trikrát telefonoval s Prezidentom Komorowskim v Poľsku, koordinovali svoje kroky a povedal, že je pripravený pricestovať na Ukrajinu, ale za predpokladu, že sa zmení legislatíva, ktorá viedla k tomu, že Júlia Tymošenková je vo väzení a že sa jej umožní vycestovať do Nemecka.

Prezident Gašparovič sa stretol s poľským prezidentom Komorowskim približne týždeň pred pôvodne plánovaným summitom na Jalte. Venovali sa i téme Ukrajiny, avšak uvedený výrok nedokážeme overiť v čase pred plánovaným uskutočnením summitu, pretože sa nám nepodarilo nájsť žiadne zdroje presne o tomto informujúce. Tlačové oddelenie prezidenta SR uvádza stanovisko prezidenta z tohto stretnutia k téme summitu na Jalte: "Susedské vzťahy s Ukrajinou musíme bezprostredne rozvíjať z pozície prospechu obidvoch. Ukrajina a Rusko sú pre Európu zaujímavé krajiny zo všetkých hľadísk. Taktiež EÚ je zaujímavá pre dobré vzťahy a spolupráce vo všetkých oblastiach pre Rusko aj pre Ukrajinu," O konkrétnych podmienkach návštevy sa prezident nevyjadroval: "V4 nebola kompletná, a preto sme nehovorili o nejakom spoločnom vyhlásení. Ja osobne, ak sa toto stretnutie nezruší, naň pôjdem, pretože som presvedčený, že Slovensko ako bezprostredný sused Ukrajiny, sa nemôže vyhýbať otvorenému dialógu s Kyjevom," ... "Zároveň je potrebné komunikovať o otázkach, ktoré sa objavili vo vnútropolitickom vývoji Ukrajiny. Myslím si, že takáto debata môže byť prospešná pre nás, pre Európsku úniu, ale aj pre Kyjev," Poľský prezident vyjadril súhlas s Ivanom Gašparovičom: "Máme spoločný názor so Slovenskom, ktorý sa spája s tým, že sme bezprostredným susedom Ukrajiny. Každý z nás má vlastný názor na túto otázku, ja chcem povedať, že ak sa toto stretnutie uskutoční, ja sa chystám na ňom zúčastniť. My nemôžeme prikazovať, čo má robiť Ukrajina, ale preto máme byť v Jalte, aby sme im mohli niečo odporučiť alebo vyvinúť nejaký tlak na nich," Po dátume plánovaného summitu (14.mája 2012) TASR však zverejnila informácie potvrdzujúce Lajčákové slová, že prezident bol v spojení s Viktorom Janukovičom i Bronislawom Komorowskim. Žiadali aby Ukrajina zmenila trestný zákonník, ktorý umožňuje súdiť vysokých politikov za rozhodnutia prijaté počas ich pôsobenia vo funkcii, čo sa dotýka i Julie Tymošenkovej. Ak Ukrajina urobí ústupky, Gašparovič a Komorowski sú ochotní prísť na alternatívny summit do Kyjeva, ktorý by mal nahradiť zrušené stretnutie európskych prezidentov na Jalte. Výrok preto hodnotíme ako pravdivý.

Tlačové oddelenie
TASR


Dnes už nemáme pilotov, pretože bolo to práve rozhodnutie vlády Roberta Fica, že kúpime F16 a tým pádom sa zastavil tréning pilotov na MiG-29. Dnes by nemal na tých MiG-29 kto lietať.

Nákup stíhačiek F-16 presadil minister obrany Peter Gajdoš za SNS, ktorý pôsobil v tretej vláde Roberta Fica a vo vláde Petra Pellegriniho. Predtým sme uvažovali nad nákupom švédskych Gripenov, noví piloti sa na stíhačky MiG-29 necvičili už od roku 2008 a počas rokov 2017 až 2022 sa počet pilotov znížil z 12 na 6. Dnes by nestačili na zabezpečenie plnohodnotnej obrany vzdušného priestoru. Výrok preto hodnotíme ako pravdivý.

Úrad vlády SR uvádza , že nákup stíhačiek F-16 za 1,6 miliardy eur podpísal minister obrany Peter Gajdoš v decembri 2018 počas vlády Petra Pellegriniho.

O nákupe či prenájme nových stíhačiek sa začalo rozhodovať ešte počas druhej vlády Roberta Fica a ministra obrany Martina Glváča v roku 2015. Vtedy boli favoritom najmä švédske stíhačky Jas-39 Gripen, avšak finálne rozhodnutie nechal Glváč na ďalšieho ministra obrany po parlamentných voľbách v 2016.

V septembri 2017 bolo jasné, že víťazný subjekt vzíde z amerických stíhačiek F-16, švédskych Gripenov a už vtedy absolútne nepravdepodobných MiGov-35 z Ruska. To už bola pri moci tretia Ficova vláda a ministrom obrany nominant SNS Peter Gajdoš, ktorý presadzoval práve americké F-16.

Gajdoš v septembri 2017 zároveň predložil vláde návrh na odloženie nákupu stíhačiek, pričom začal intenzívnejšie rokovať s Ruskom. Iba pár týždňov predtým ho Fico vyzval na rýchlejší postup a hľadanie „európskych riešení.“

Finálne rozhodnutie padlo až počas vlády Petra Pellegriniho. Najskôr v apríli 2018 americký Kongres odsúhlasil ponuku na na nákup stíhačiek F-16 a v decembri Gajdoš podpísal zmluvu s americkým výrobcom Lockheed Martin na dodanie 14 stíhačiek za 1,6 miliardy eur.

Prevádzka ruských stíhačiek MiG-29 v slovenských ozbrojených silách je považovaná za neperspektívnu už niekoľko rokov, a preto výcvik nových pilotov neprebieha. Posledný pilot bol vycvičený v roku 2008.

Práve kvôli úvahám o kúpe iných typov stíhačiek už počas druhej vlády Smeru a neperspektívnosti MiGov-29 sa zastavil ich výcvik.

Poverený minister obrany SR Jaroslav Naď povedal (od 15:05), že výcvik pilotov na Mig-29 sa zastavil za minulých vlád Smeru.

Podľa najnovších informácií Slovensko v roku 2022 disponovalo iba šiestimi pilotmi stíhačiek (v porovnaní s počtom dvanásť v roku 2017), pričom vlastnilo jedenásť kusov Migov. Takéto množstvo pilotov je hraničné či dokonca nedostatočné pre zabezpečenie mierových úloh stíhacieho letectva.

uvádza rozhodovať vzíde presadzoval predložil odsúhlasil podpísal neperspektívnu zastavil povedal disponovalo


Študentom pracujúcim na dohodu o brigádnickej práci sa znížili odvody formou zvýšenia príjmovej hranice, do ktorej neplatia odvody zo 159 eur pri študentoch nad 18 rokov a 68 eur pri študentoch mladších ako 18 rokov na jednotnú hranicu 200 eur.

Hraničná mesačná suma na neplatenie poistného na dôchodkové poistenie a poistného do rezervného fondu solidarity bola v roku 2014 vo výške 68 eur pre študenta, ktorý nedovŕšil 18 rokov a pre študentov nad 18 rokov bola táto hranica 159 eur. Od 1. januára 2015 je táto suma 200 eur pre študentov stredných aj vysokých škôl, mladších aj starších ako 18 rokov. Ide teda o jednotnú hranicu 200 eur. Dodávame, že hranicu 68 eur pre študentov pod 18 rokov a hranicu 155 eur pre študentov nad 18 rokov stanovila vláda R. Fica od 1. januára 2013. Neskôr hranicu pre študentov nad 18 rokov stanovila na úroveň 159 eur. Dátum zverejnenia analýzy: 17.04.2015 Naspäť Nahlásiť chybu

januára stanovila 159


Ďalšie opatrenie je radikálne zvýšenie minimálnej mzdy o 8 % z 352 na 380 eur mesačne.

Od 1. januára 2015 stúpne minimálne mzda na Slovensku o 28 eur (8 %). Nárast minimálnej mzdy na rok 2015 je z 352 na 380 eur. Za minimálne posledných 7 rokov môžeme hovoriť o radikálnom zvýšení. Vyššie zvýšenie minimálnej mzdy relatívne bolo v rokoch 2003-2005 a 2007 rástla minimálna mzda na Slovensku o viac ako 10 %. Výrok hodnotíme ako pravdivý. Uvádzame vývoj minimálnej mzdy ročne podľa Eurostat (údaje k 1. januáru daného roka): Keďže minimálna mzda sa môže meniť aj v inom čase ako od januára daného roka, uvádzame aj vývoj minimálnej mzdy polročne ( Eurostat ): Dátum zverejnenia analýzy: 08.12.2014 Naspäť Nahlásiť chybu

stúpne Eurostat Eurostat


Nemyslím si, že na takúto pozíciu by mal nastúpiť človek, ktorý pôsobil v Slovenskej informačnej službe. Moderátor: "Hovoríme o Jánovi Stanovi..." A v čase, keď Slovenskej informačnej službe šéfoval pán Lexa.

Ivan Lexa bol riaditeľom SIS v rokoch 1995 - 1998. V tomto období pracoval v SIS na pozícii analytika aj Ján Stano.

riaditeľom pracoval


sme zákon o ochrane poľnohospodárskej pôdy prijali, kde sme zaviedli spôsob predkupných práv, ktoré ale nakoniec Ústavný súd pred nejakým časom označil za protiústavné a zrušil tieto ustanovenia zákona.

V roku 2014 poslanci za vlády SMERu-SD priijali zákon o nadobúdaní vlastníctva k poľnohospodárskemu pozemku. Prostredníctvom zákona došlo k sprísneniu podmienok, na základe ktorých bolo možné predať či darovať pozemky. Vďaka tomu malo dôjsť k obmedzeniu pochybných nákupov poľnohospodárskej pôdy na Slovensku. Novela nadobudla účinnosť prvého júla 2014. Následne zaslali dve skupiny poslancov NR SR podnet Ústavnému súdu na začatie konania pre posúdenie ústavnosti daného zákona . 14. novembra 2018 Ústavný súd v potvrdil, že ustanovenia paragrafov 4, 5 a 6 sú v rozpore s Ústavou SR a vyjadril stanovisko, že zákon v tejto podobe obmedzuje vlastnícke právo a je „ v napätí aj s ústavnou hodnotou personálnej autonómie jednotlivcov” ( pdf, s.1). Paragrafy sa týkajú postupov zverejnenia ponuky, postupov prevodu a preukázania prevodu a nadobodnutia vlastníctva poľnohospodárskeho pozemku. Zakotvovali tiež tzv. kvázipredkupné právo. Po vydaní nálezu ÚS v Zbierke zákonov sa problematické časti zákona stali 11. februára 2019 neplatnými. Tvrdenie Petra Pellegriniho hodnotíme ako pravdivé.

zákon účinnosť zákona pdf, Zakotvovali


Ak chcete otvorene, ja poviem, že pre mňa bola hlbokým šokom posledná kauza, takzvaný Gemerský mlyn, pretože skutočne o tom čo urobili nominanti, nie SNS, to boli nominanti Slotu. O nich nerozhodovalo, že budú vo fonde národného majetku, nijaké grémium, nijaký politický orgán.

Denník SME prišiel s informáciou, že bývalý členovia výkonného výboru Fondu národného majetku, ktorých vymenovala koalícia Smeru, HZDS a SNS, pripravili štát o 4,8 milióna eur. Tí totiž 20. júla 2010, už po parlamentných voľbách, schválili mimosúdnu dohodu s podnikom Gemerský mlyn, napriek tomu, že Fond mesiac pred tým vyhral s podnikom súdny spor na prvom stupni. Návrh na odoslanie tejto sumy podal na výkonný výbor J. Valo, nominant SNS, a to aj napriek tomu, že samotný právnik FNM dohodu uzavrieť neodporúčal. Vtedajší predseda výkonného výboru FNM M. Kocourek prípad odmietol komentovať. Na hlasovaní vraj nebol, pretože bol na dovolenke. Nepodarilo sa nám však zistiť, či sa jednalo o priameho nominanta J. Slotu ako spomína A. Belousovová.

SME